KIRKENYT 


Præsident  Carlos  E.  Asay 

At  tage  vare  på 
sig  selv  og  andre 

Præsident  Joseph  F.  Smith 
har  engang  sagt:  »Det  er 
de  sidste  dages  helliges  fornem- 
ste pligt  at  tage  vare  på  dem 
selv  og  på  deres  fattige.«  Denne 
udtalelse  opsummerer  ganske 
kort  de  to  sider  af  kirkens  vel- 
færdsopgave: 1)  den  enkelte  og 
familiens  fysiske  velbefindende, 
samt  2)  kirkens  lederes  og 
medlemmers  aktiviteter  for  at 
fremme  eller  genoprette  dette 
velbefindende.  (Se  Det  Melki- 
sedekske  Præstedømmes  per- 
sonlige studievejledning  1989, 
s.  201). 

At  tage  vare  på  sig  selv  og  sin 
familie. 

For  adskillige  år  siden,  da 
jeg  tjente  som  biskop,  fik  jeg  en 
dag  at  vide  at  wardets  leder  for 
højpræsternes  gruppe  havde 
mistet  sit  job.  Jeg  skyndte  mig 
til  hans  hjem  for  at  bedømme 
situationen  samt  for  at  yde  den 
hjælp  og  opmuntring,  der  var 
nødvendig.  Jeg  forventede  at 
finde  en  nedbøjet  mand  og 
kvinde  fyldt  med  frygt  for  hvad 
der  skulle  blive  af  dem  i  fremti- 
den. Til  min  overraskelse  blev 
jeg  budt  velkommen  i  et  frede- 
ligt hjem  af  et  yderst  roligt  æg- 
tepar. De  fortalte  mig  at  alt  var 
under  kontrol  samt  at  de  var 
fuldt  ud  i  stand  til  at  tage  vare 
på  dem  selv. 

Højpræsternes  gruppeleder 
fortalte  mig,  at  han  og  hans  fa- 
milie igennem  nogen  tid  havde 
forstået  og  anvendt  de  grund- 


læggende velfærdsprincipper. 
Ja,  de  havde  arbejdet  hårdt  og 
havde  levet  sparsommeligt.  Det 
vil  sige  de  havde  betalt  deres 
tiende,  de  havde  levet  indenfor 
rammerne  af  deres  indtægt  og 
var  fri  for  gæld.  De  havde  pen- 
ge stående  på  en  opsparings- 
konto og  de  havde  et  års  forråd 
i  deres  forrådslager.  Desuden 


gruppelederen  voksede  på 
grund  af  denne  oplevelse.  Han 
var  ordets  gører  ikke  blot  dets 
hører.  Han  tog  sine  familiean- 
svar alvorligt,  og  han  var  fast 
besluttet  på  at  være  selvforsy- 
nende. 

At  tage  vare  på  de  fattige. 

Som  dreng  boede  jeg  sam- 
men med  min  far  og  mor  nær 


De  grundlæggende  velfærdsprincipper 
(som  beskrevet  i  skriften) 

I.  At  tage  vare  på  sig  selv  og  sin  familie  (1,  Tim.  5:8) 

A.  Mål  -  at  blive  selvforsynende  (L&P  78:14) 

B.  Principper 

1.  Arbejde  (1.  Mos.  3:19;  Moses  1:39) 

2.  Lev  sparsommeligt  (2.  Nephi  9:51) 

a.  Betal  tiende  (Mal.  3:8-18;  L&P  64:23;  L&P 
119:4) 

b.  Udøv  selvkontrol  og  anvend  ressourcer  fornuf- 
tigt (Luk.  14:28-30) 

c.  Tænk  på  fremtiden  (forråd,  spar  op,  videreud- 
dannelse) (L&P  38:30). 

II.  At  tage  sig  af  de  fattige  (Mormon  8:36-39) 

A.  Mål  -  At  udøve  ubesmittet  gudsdyrkelse  (Jak.  1:27) 

At  gøre  vores  bønner  virkningsfulde  (Alma 
34:27-28) 

At  opnå  tilgivelse  for  vore  synder  (Mosiah 
4:26) 

B.  Principper 

1.  At  give  gavmildt  og  villigt  (Mosiah  4:26-27;  Luk. 
6:38) 

a.  At  bidrage  til  fasteofferfonden  (Moroni  7:5-10; 
Kor.  9:6-8;  Alma  1:2730) 

b.  At  yde  tjeneste  (Matt.  25:31-46;  L&P  52:40; 
Moses  7:17-18) 

2.  Hjælp  andre  til  at  blive  uafhængige  (L&P  78:14) 

a.  Yd  midlertidig  hjælp  (Mosiah  2:17;  Luk.  10:25- 
37) 

b.  Giv  folk  mulighed  for  at  arbejde  for  den  hjælp 
de  modtager  (1.  Tim.  5:18;  L&P  42:42) 

c.  Sørg  for  rehabilitering  på  længere  sigt  (L&P 
82:18-19;  Matt.  25:13-30) 


havde  manden  gået  på  skole 
om  aftenen  for  at  udvide  sit 
kendskab  til  sit  arbejdsområde. 
Han  var  derfor  fuld  af  tillid  til 
at  han  kunne  få  en  anden  be- 
skæftigelse på  jobmarkedet. 
Min  kærlighed  og  respekt  for 


banelegemet  hvor  mange  toge 
passerede.  Undertiden  skete  det 
at  fattige  mennesker  kom  til 
vores  hjem  for  at  tigge  om  mad 
og  penge.  Mine  forældre  var 
trofaste  medlemmer  af  kirken 
og  havde  altid  givet  gavmildt  til 


fasteofferfonden  samt  betjent 
trængende  og  værdige  hellige. 
Men  de  viste  også  omsorg  for 
mennesker  udenfor  kirken,  der- 
iblandt jernbane-vagabonderne. 
De  var  altid  villige  til  at  hjælpe 
dem,  der  var  i  nød. 

Vagabonden  eller  tiggeren, 
der  var  syg  eller  fysisk  ude  af 
stand  til  at  arbejde  for  den 
hjælp  han  fik,  gav  mine  foræl- 
dre føde  gratis  og  uden  påhold- 
enhed. Til  dem,  der  var  fysisk  i 
stand  til  det,  sagde  min  far: 
»Min  gode  mand,  jeg  har  en 
stabel  brænde  i  baghaven.  Gå 
om  og  kløv  lidt  brænde.  Når 
du  er  færdig  med  det,  skal  vi 
give  dig  mad.«  De,  der  var 
dovne  og  kun  interesseret  i 
hjælpen,  ville  vrede  gå  bort, 
idet  de  forbandede  min  far.  De 
der  var  ærlige  og  redelige  ville 
gå  om  til  brændestabelen  og  ar- 
bejde for  den  hjælp  de  modtog, 
og  ville  derved  bevare  deres 
selvrespekt  og  værdighed. 

Undertiden  gør  vi  folk  en 
bjørnetjeneste  når  vi  ignorerer 
velfærdsprincipperne  og  giver 
dem  noget  for  ingenting.  Istedet 
for  at  hjælpe  dem  med  vores 
godhed  får  vi  dem  til  at  glem- 
me arbejdets  ophøjende  princip 
og  forårsager  at  de  bliver  mere 
afhængige  af  andre. 
Konklusion. 

Vi  er  vores  broders  vogter. 
De  timelige  og  åndelige  aspek- 
ter af  vores  liv  er  uløseligt  for- 
bundet med  hinanden.  Vi  er 
derfor  nødt  til  at  forstå  og  an- 
vende de  grundlæggende  vel- 
færdsprincipper eftersom  de  er 
en  livsvigtig  del  af  Jesu  Kristi 
evangelium. 

Må  vi  altid  huske  at  tage  va- 
re på  os  selv  og  på  de  værdigt 
trængende.  Vore  bønner  bliver 
besvaret  og  vi  modtager  tilgi- 
velse for  vore  synder  i  forhold 
til  hvordan  vi  tager  vare  på  vo- 
res egen  velfærd  samt  vor  næ- 
stes. (Se  Alma  34:27,28;  Mosi- 
ah 4:26).  □ 
af  Præsident 
Carlos  E.  Asay 
Områdepræsident 


PRIMARY 

II     ÅND  *  B     O  c; 


Fra  det  europæiske  omrades 
hovedbestyrelsesmedlemmer 


Hovedbestyrelsernes  repræsentanter  i  Europa  fra  venstre 
Marilyn  J.  Lasater,  Colleen  W.  Asay  og  Helene  Ringger. 


»Vi  tjener  den  enkelte« 


Vi  er  taknemmelige  for  mu- 
ligheden for  at  minde  vore 
Primaryledere  og  funktionærer 
i  Europa  om  to  meget  betyd- 
ningsfulde programmer,  der 
skal  bringes  til  udførelse  i  løbet 
af  1989. 

Primarys  udfordring  udar- 
bejdes hvert  år  af  Primarys  ho- 
vedbestyrelse for  at  inspirere  og 
vejlede  primaryledere  på  alle 
niveauer.  Udfordringen  bringer 
et  overordnet  mål,  der  skal  fo- 
kuseres på  i  løbet  af  året  samt 
emner,  der  kan  behandles  ved 
lederskabsmøderne.  Det  er  i  år: 
»Vi  tjener  den  enkelte«. 

Vi  håber  og  beder  til  at  tjene 
den  enkelte  er  jeres  ønske  og 
mål  i  år  og  i  de  kommende  år. 
Denne  udfordring  bør  kunne 
hjælpe  præstedømmeledere  og 
primaryledere  til  at  udvikle 
større  omsorg  og  opmærksom- 
hed for  det  enkelte  primary- 
barns behov. 


At  tjene  er  ikke  noget  re- 
striktivt. At  tjene  bør  være  nø- 
gleordet når  præstedømmele- 
dere tjener  dem,  der  virker  i 
Primary,  der  igen  betjener  an- 
dre ledere  og  lærere  i  Primary, 
der  igen  betjener  hvert  enkelt 
barn  i  Primary.  Selv  primary- 
børnene bør  belæres  om  at  de 
skal  betjene  hinanden.  Når  alle 
forstår  ånden  i  denne  herlige 
tanke,  der  blev  demonstreret  af 
Mesteren  vil  alle  finde  glæde  i 
deres  tjeneste  i  Primary. 

At  tjene  i  Primary  betyder, 
at  gøre  alle  børn  mellem  3  og 
1 1  år  aktive  i  Primary.  Vi  bør 
fokusere  på  det  enkelte  barn, 
besøge  deres  hjem,  opfordre 
dem  til  at  deltage  i  Primary,  ar- 
bejde med  inaktive  forældre  for 
at  de  forstår  betydningen  af 
Primary,  og  gøre  alt  hvad  vi 
kan  for  at  de  udvikler  er  per- 
sonligt forhold  samt  en  forståel- 
se af  vores  himmelske  Fader. 


Emnet  for  Primarys  nad- 
vermødeprogram  for  1989  er 

»Jeg  er  Guds  kære  barn«,  som 
afholdes  ved  et  nadvermøde  i 
alle  ward  og  grene  i  løbet  af 
september  eller  oktober.  For- 
målet med  dette  program  er  at 
øge  hvert  enkelt  barns  selvtillid 
gennem  deltagelse  i  program- 
met og  ved  at  de  forstår  at  de 
er  børn  af  Gud  samt  at  hans 
Søn  elsker  os. 

For  at  nadvermødeprogram- 
met  bliver  en  meningsfyldt  kul- 
mination for  børnene  må  vi 
sikre  os  at  vores  primaryledere 
og  lærere  planlægger  og  på  ret- 
te vis  anvender  fællestiden,  sang- 
øvelserne samt  de  kvartalsårli- 
ge aktivitetsdage  for  at  børnene 
derigennem  bibringes  en  større 
forståelse  af  deres  forhold  til 
Gud. 

Til  at  bistå  os  i  løbet  af  året 
har  Primarys  hovedbestyrelse 
udarbejdet  følgende  emner  fra 
skriften  som  månedlige  emner  i 
løbet  af  1989: 

April:  »Jeg  lever  i  en  smuk  ver- 
den« (L&P  14:9) 
Maj:  »Jeg  har  familie  og  ven- 
ner« (L&P  42:45) 
Juni:  »Jeg  har  talenter«  (L&P 
46:11) 

Juli:  »Jeg  har  ledere  og  lærere« 
(L&P  68:28) 

August:  »Jeg  har  skrifterne« 
(L&P  33:16) 

September:  »Jeg  kan  få  svar  på 
mine  bønner«  (L&P  112:10) 
Oktober:  »Jeg  elsker  at  synge« 
(L&P  136:28) 

November:  »Jeg  har  mange  vel- 
signelser« (L&P  76:5) 
December:  »Jeg  kan  vende  til- 
bage til  Himlen«  (L&P  78:7) 

Vi  beder  for  jer,  I  vidunderli- 
ge Primaryledere  og  funktionæ- 
rer overalt  i  Europa.  Det  er  et 
særligt  år  for  Primary  i  år,  hvor 
vi  bør  gøre  alt  for  »at  tjene  den 
enkelte«.  Må  Herren  velsigne 
jer  i  jeres  anstrengelser.  □ 
Colleen  W.  Asay 
Helene  Ringger 
Marilyn  J.  Lasater. 


Retningslinier 
og  bekendt- 
gørelser 

Hvis  et  barn  fylder  9  år  og 
endnu  ikke  er  døbt,  reg- 
nes det  som  ikke-medlem  og 
står  ikke  længere  på  organisa- 
tionens aktivitetsrapport.  Men 
imidlertid  bør  Primarys  ledere 
stadig  indføre  børnenes  navne 
på  klassekortene  og  gøre  alt  for 
at  opmuntre  dem  til  at  deltage 
regelmæssigt  i  Primary. 

Ethvert  barn  i  primaryalde- 
ren bør  have  mulighed  for  at 
deltage  i  Primary.  Ledere  og 
lærere  skal  kende  hvert  barn, 
som  ikke  deltager  i  Primary 
samt  grunden  dertil.  De  skal 
sætte  sig  mål  for  at  aktivisere 
hvert  eneste  barn,  som  ikke 
deltager  og  skal  udtænke  en 
handlingsplan  for  at  imøde- 
komme særlige  behov  hos 
hvert  enkelt  barn.  De  skal  ar- 
bejde under  præstedømmets  le- 
delse og  involvere  hjemmelære- 
re  og  besøgslærerinderne,  når 
det  er  muligt.  □ 
Primary  håndbog. 

Det  Første  Præsidents- 
kab opfordrer  til  øgede 
bidrag  til  missionærfon- 
den for  at  mange  unge 
fra  lande  med  mindre 
indkomster  også  kan 
komme  på  mission.  (Fo- 
to TD). 


Det  Første  Præsidentskab 
opfordrer  til  øgede  bidrag 
til  missionærfonden 


Det  Første  Præsidentskab 
har  sendt  et  brev  til  samt- 
lige generalautoriteter  og  præ- 
stedømmeledere i  USA  og  Ca- 
nada hvori  de  opfordrer  til  at 
der  bidrages  til  missionærfon- 
den. 

Brevet,  der  er  underskrevet 
af  præsident  Ezra  Taft  Benson 
og  hans  rådgivere  præsident 
Gordon  B.  Hinckley  og  præsi- 
dent Thomas  S.  Monson,  er- 
klærer: 

»Stadigt  stigende  antal  af  un- 
ge mennesker  går  på  fuldtids- 
mission.  Mange  af  dem  kaldes 
fra  områder  udenfor  USA  og 
Canada  og  kunne  ikke  drage 
på  mission  uden  hjælp  fra  mis- 
sionærfonden. Øgede  bidrag  til 
denne  fond  er  derfor  bydende 
nødvendigt. 

Vi  opfordrer  enkeltpersoner, 
familieorganisationer  og  præ- 
stedømmekvorummer  til  at 
sende  bidrag  til  missionærfon- 
den. I  forbindelse  med  tiende- 
opgørelse samt  ved  andre  lejlig- 
heder bør  biskopper  og  præste- 


dømmeledere gøre  medlem- 
merne opmærksomme  på  den- 
ne fond  samt  opfordre  dem  til 
at  bidrage  med  så  meget  som 
deres  situation  tillader.  Lederne 
skal  imidlertid  ikke  opsætte 
kvoter  eller  fastsætte  bidrag  ej 
heller  udøve  overdrevent  pres. 

Vi  opfordrer  områdepræsi- 
dentskaberne til  at  samarbejde 
med  stavspræsidentskaberne  i 
at  finde  måder  hvorpå  bidrage- 
ne kan  øges  til  fonden  indenfor 
ovennævnte  retningslinjer,  samt 
at  man  ligeledes  sørger  for  at 
kvorums-,  wards-,  og  stavsfon- 
de  ikke  står  uanvendte  hen. 
Fonde,  der  ikke  er  nødvendige 
for  allerede  iværksatte  eller 
fremtidige  projekter  samt  over- 
skydende penge  i  wards-  eller 
kvorums  missionærfonde  bør 
indbetales  til  missionærfonden. 

Vi  er  taknemmelige  for  jeres 
støtte  til  denne  vigtige  del  af 
den  verdensomspændende  mis- 
sionsindsats.«  □ 
( Church  News). 


PRÆSTEDØMMET  I 

FUNKTION 


Kirken  har  udgivet  en  ny  spæn- 
dende bog. 


Nyt  fra 
Nordisk 
Distributions 
Center 


Nordisk  Distributions  Cen- 
ter har  for  nylig  udgivet  en 
ny  spændende  bog  på  dansk: 
Præstedømmet  i  funktion. 

Bogen  indeholder  en  antolo- 
gi af  nogle  af  de  bedste  artikler 
og  historier  fra  New  Era  (kir- 
kens engelsksprogede  blad  for 
unge)  og  Stjernen  om  det 
Aronske  Præstedømme  og  om 
unge  mænds  oplevelser  med 
præstedømmet  igennem  deres 
liv.  Emnerne  strækker  lige  fra 
profetens  ord  til  essays  af  nogle 
af  generalautoriteterne  om  lær- 
domme, samt  drøftelser  af  dia- 
konernes, lærernes  og  præster- 
nes særlige  pligter  til  inspireren- 
de oplevelser  om  unge  mænd. 

Bogen  indeholder  også  no- 
veller, der  understreger  de  prin- 
cipper, som  unge  bærere  af  det 
Aronske  Præstedømme  bør  ef- 
terleve. En  bog  som  bør  læses 
af  alle  aronske  præstedømme- 
bærere både  unge  og  gamle. 


Vidste  du,  at  der  er  kommet 
nye  familiegruppeskemaer? 

Vidste  du,  at  der  er  kommet 
helt  nye  forenklede  retningsli- 
nier for  indsendelse  af  navne  til 
tempelordinanser? 

Hæftet  »Kom  til  Kristus  gen- 
nem tempelordinanser  og  pag- 
ter« er  en  helt  ny  vejledning  i 
hvorfor  vi  udfører  slægtshisto- 
risk  arbejde  og  hvorfor  vi  ind- 
sender navne  til  templet.  Den 
fortæller  dig  lidt  om  det  hele  og 
lidt  om,  hvorledes  du  skal  ud- 
fylde de  nye  familiegruppeske- 
maer samt  hvorledes  du  ind- 
sender dem.  Den  fortæller  også 
om  nogle  af  de  mange  hjælpe- 
midler, der  er  til  rådighed  for 
dig,  så  du  bedre  kan  finde  din 
slægt  og  sørge  for  at  de  får  mu- 
lighed for  at  acceptere  de  frel- 
sende ordinanser. 

I  forbindelse  med  det  nye 
slægtshistoriske  program  er  der 
også  udkommet  nogle  instruk- 
tioner til  ledere  for  slægtshisto- 
rie. Det  er  et  hæfte,  som  hedder 
»Indsendelse  af  navne  til  tem- 
pelordinanser«. Den  skitserer 
de  nye  retningslinier  og  krav, 
der  stilles  vedrørende  indsen- 
delse af  navne  til  templet.  Den 
er  ikke  alene  god  for  ledere  for 
slægtshistorie,  men  for  enhver, 
der  ønsker  at  være  effektive  og 
nøjagtige,  når  de  indsender  ske- 
maer. Dette  lille  hæfte  besvarer 
en  mængde  af  de  spørgsmål, 
man  har  i  forbindelse  med  kir- 
kens slægtshistoriske  program 
og  indsendelse  af  skemaer. 

»Kom  til  Kristus  gennem 
tempelordinanser  og  pagter« 
har  bestillingsnummer  PBGS 
153A  DA,  og  »Indsendelse  af 
navne  til  temppelordinanser« 
har  bestillingsnummer  PBGS 
1391  DA.  Hvert  af  hæfterne 
koster  7  kr  og  kan  bestilles  gen- 
nem jeres  kirkebibliotek  på 
Nordisk  Distributions  Center.  □ 
Lisbeth  V.  Andersen. 

Præsident  Howard  W.  Hunter  fremhæver  betydningen  af  at  holde  fa- 
miliehjemmeaften  hver  mandag  (FototTD). 


Kirken  understreger  atter 
betydningen  af  at  holde 
familieaften 


Betydningen  af  at  holde  fa- 
miliehjemmeaften  er  atter 
blevet  understreget  af  Kirken.  I 
et  brev  udsendt  til  generalauto- 
riteter, regionalrepræsentanter, 
stavs-,  missions-  og  distrikt- 
spræsidenter  samt  til  biskopper 
og  grenspræsidenter,  erklærer 
præsident  Howard  W.  Hunter 
fra  De  Tolv  Apostles  Kvorum: 
»I  over  halvfjerds  år  er  Kir- 
kens medlemmer  blevet  opfor- 
dret til  regelmæssigt  at  holde 


familiehjemmeaften.  Der  er 
blevet  lovet  store  velsignelser  til 
dem  der  følger  Herrens  råd  og 
holder  familiehjemmeaften.  I 
1915  sagde  Det  Første  Præsi- 
dentskab: 'Hvis  de  hellige  adly- 
der dette  råd  (om  at  holde  fa- 
miliehjemmeaften), lover  vi,  at 
de  vil  modtage  store  velsignel- 
ser. Kærligheden  i  hjemmet  vil 
vokse  og  lydigheden  overfor 
forældrene  vil  øges.  Tro  vil  ud- 
vikles i  Israels  ungdoms  hjerter, 


og  de  vil  få  kraft  til  at  bekæm- 
pe de  onde  påvirkninger  og  fri- 
stelser, der  omgiver  dem.' 

Mandag  aften  er  fortsat  for- 
beholdt familiehjemmeaftenen. 
De  lokale  ledere  bør  sørge  for 
at  kirkebygninger  og  faciliteter 
er  lukket  mandag  aften.  Der 
bør  ikke  planlægges  stavs-  eller 
wardsaktiviteter  på  mandag  af- 
ten. Familiehjemmeaftenen  kan 
også  udover  undervisning  i 
evangeliet  omfatte  rekreative 
aktiviteter  af  familiemæssig  ka- 
rakter. 

Med  hensyn  til  familien  og 
sabbatten  blev  følgende  råd  gi- 
vet da  den  samlede  mødeplan 
blev  indført:  »Eftersom  den  nye 
mødeplan  vil  give  familien  tid 
til  at  være  sammen  i  løbet  af 
søndagen,  bør  forældrene  plan- 
lægge aktiviteter  i  løbet  af  sab- 
batten, der  åndeligt  vil  styrke 
familien«. 

Forslagene  omfattede  debat 
af  emner  i  evangeliet  og  under- 
visning, nedskrivning  af  person- 
lige eller  familiemæssige  opteg- 
nelser, afholdelse  af  familieråd, 
oprettelse  af  familieorganisatio- 
ner, personlige  interviews  mel- 
lem børn  og  forældre,  skrive 
breve  til  slægtninge  eller  ud- 
sendte missionærer,  slægtsfor- 
skning, besøge  slægtninge  eller 
bekendte  der  er  syge  eller  en- 
somme, missionering,  læse  hi- 
storier for  børn,  eller  synge  sal- 
mer sammen.  Ledere  bør  und- 
gå at  planlægge  for  mange  ek- 
stra møder  om  søndagen,  som 
forhindrer  familien  i  at  være 
sammen  på  sabbatten. 

Vi  beder  jer  erindre  at  Her- 
ren har  befalet  forældre  at  un- 
dervise deres  børn  i  evangeliet 
(se  L&P  68:25-28).  Selvom 
den  vigtigste  kilde  til  denne  un- 
dervisning er  skriften,  opfordres 
forældre  også  til  at  benytte  Fa- 
miliehjemmeaften, idé-  og 
håndbog,  taler  fra  generalkon- 
ferencerne, kirkens  blade,  kir- 
kens videoprogrammer  samt 
andre  passende  familieoriente- 
rede materialer.  Hver  eneste 
nyomvendte  familie  eller  ægte- 
par bør  foræres  et  eksemplar  af 
Familiehjemmeaften,  idé-  og 
håndbog  af  biskoprådet. 


Under  forældrenes  ledelse 
bør  familien  hver  uge  afholde 
en  familiehjemmeaften.  Fami- 
liehjemmeaftenen bør  fokusere 
på  at  opbygge  enhed  og  glæde- 
ligt samvær  gennem  aktiviteter 
samt  gennem  studium  af  Jesu 
Kristi  evangelium.«  □ 
(Church  News). 

Mormons  Bog 

omvender 

folk 

Baranquilla,  Columbia.  -  Et 

mål  om  at  lade  medlemmerne 
uddele  eksemplarer  af  Mor- 
mons Bog,  har  resulteret  i  mere 
end  350  døbte  i  Baranquilla- 
missionen  i  Columbia  i  Syd- 
amerika. Hvert  missionærpar  af 
missionens  98  missionærer  satte 
sig  det  mål  at  de  ville  uddele 
100  eksemplarer  af  Mormons 
Bog  i  løbet  af  december  må- 
ned. 

Missionærerne  gik  sammen 
med  medlemmerne  rundt  til 
deres  venner  og  uddelte  eksem- 
plarer af  Mormons  Bog.  lait 
blev  der  uddelt  3.034  eksem- 
plarer af  Mormons  Bog  og 
3.001  gange  gav  missionærerne 
den  første  lektie.  Af  de  menne- 
sker der  blev  kontaktet,  blev 
144  døbt  i  december  måned, 
og  andre  200  sluttede  sig  til 
kirken  i  løbet  af  de  to  første 
uger  af  januar.  »Medlemmerne 
var  begejstrede,«  fortæller  mis- 
sionspræsident  Frank  E.  Ber- 
rett.  Han  fortæller  at  missionæ- 
rerne forventer  at  dåbstallet  før 
slutningen  af  januar  vil  nå  op 
på  500,  samt  at  tallet  som  følge 
af  indsatsen  i  december  vil  fort- 
sætte med  at  stige  i  løbet  af  fe- 
bruar måned.  □ 
(Church  News). 

Ældste  Russell  M.  Nelson  fra  De  Tolv  Apostles  Kvorum  overrækker  den  norske  ambassadør,  Kjell  Eliassen 
en  bog  med  optegnelser  over  Eliassens  slægtshistorie.  (Foto  Church  News). 


Kirken  opfører  kirkebygning  i  Polen 


Washington,  D.C. 

Planerne  for  opførelsen  af 
den  første  sidste  dages  hel- 
lige kirkebygning,  der  skal  op- 
føres i  Polen  var  et  af  de  emner 
Ældste  Russell  M.  Nelson  og 
den  polske  ambassadør  i  USA 
diskuterede  ved  et  frokostmøde 
fornylig. 

Ældste  Nelson  fra  De  Tolv 
Apostles  Kvorum  var  rejst  til 
Washington  for  på  Det  Første 
Præsidentskabs  vegne  at  ud- 
trykke sympati  og  overrække 
en  check  på  100.000  dollars  til 
den  sovjetiske  ambassadør  Yu- 
riy  V.  Dubinin  til  hjælpearbej- 
det efter  jordskælvet  i  Arme- 
nien. 


Mens  Ældste  Nelson  var  i 
Washington  mødtes  han  med 
Polens  ambassadør  Jan  Kinast 
og  dennes  hustru,  Krystyne.  Se- 
nere havde  Ældste  Nelson  mø- 
de med  Norges  ambassadør 
Kjell  Eliassen  på  den  norske 
ambassade. 

Polens  ambassadør  Kinast 
og  ældste  Nelson  talte  om  de 
planer  der  er  under  udarbejdel- 
se for  opførelsen  af  en  kirke- 
bygning i  Polen  i  løbet  af  1989. 
»Kirkens  medlemmer  mødes  i 
lejede  lokaler.  Denne  bygning, 
der  skal  opføres  i  bydelen  Wo- 
la  i  Warszawa  bliver  den  første 
bygning,  bygget  specielt  til  vo- 
res formål.« 


Ældste  Nelson  fortalte  at 
ambassadøren  havde  fremhæ- 
vet, de  mange  ændringer,  der 
finder  sted  i  Polen  for  tiden. 
»Hr.  Kinast  fortalte  at  folk  fra 
vesten  og  andre  dele  af  verden 
opmuntres  til  at  besøge  Polen.« 

Mødet  med  ambassadør  Eli- 
assen i  den  norske  ambassade 
fandt  sted  kun  en  dag  før  Elias- 
sen blev  forflyttet  til  Storbritan- 
nien for  at  virke  som  Norges 
ambassadør  dér.  Ældste  Nelson 
besøgte  Eliassen  på  præsident 
Monsons  vegne. 

Præsident  Monson  traf  Elias- 
sen sidste  sommer,  da  ambassa- 
døren besøgte  Salt  Lake  City. 
Under  sit  ophold  i  Utah  ud- 


trykte Eliassen  interesse  i 
slægtshistorie. 

Da  præsident  Monson  hørte 
det  arrangerede  han  straks  at 
genealoger  med  ekspertise  i 
skandinaviske  optegnelser  sam- 
lede adskillige  sider  med  infor- 
mationer om  den  norske  am- 
bassadørs forfædre.  De  slægts- 
historiske  optegnelser  bllev 
samlet  i  et  læderbind  og  over- 
rakt af  Ældste  Nelson.  □ 
( Church  News). 


Undervisning  i 

hjemme- 

beskæftigelse 

Spokane,  Washington.  -  Kir- 
kens regionale  beskæftigelses- 
kontor  i  Spokane  afholdt  for- 
nylig en  workshop  i  hjemme- 
beskæftigelse  for  omkring  100 
søstre  fra  otte  forskellige  stave. 
Formålet  med  denne  workshop 
var  at  hjælpe  mødre  med  min- 
dre børn  til  at  finde  måder 
hvorpå  de  kunne  tjene  penge 
uden  at  skulle  forlade  hjemmet. 
Søster  Elizabeth  Holmes,  der  er 
hjælpeforeningspræsidentinde  i 
Troy  Ward  i  staten  Montana  i 
USA  fortalte  at  hun  og  adskilli- 
ge andre  søstre  var  rejst  om- 
kring 450  km.  for  at  kunne  del- 
tage i  workshoppen. 

»Jeg  var  meget  begejstret  for 
mødet«,  fortalte  søster  Holmes. 
»Der  er  mange  mennesker  i  vo- 
res ward,  der  behøver  denne 
form  for  hjælp.  Workshoppen 
gav  os  håb  om  at  vi  kan  opnå 
succes  med  vores  hjemmebe- 
skæftigelse.  Vi  ser  frem  til  end- 
nu flere  workshops  af  den  ty- 
pe.« □ 

( Church  News). 

Søster  Nielsen  med  nogle  af  de  indfødtes  børn  (Foto:  Nielsen). 


Fremgang  i  Afrika 


Tiden  går  utroligt  hurtigt.  I 
slutningen  af  januar  måned 
har  vi  været  på  mission  i  15 
måneder.  Mange  ting  er  sket 
her  i  Nigeria.  Vi  har  haft  en 
dejlig  tid  med  mange  åndelige 
oplevelser,  og  vi  har  oplevet 
mange  spændende  ting.  Vores 
største  glæde  er  dog,  at  vi  kan 
tjene  vores  Himmelske  Fader 
og  dele  evangeliets  velsignelser 
med  de  dejlige  mennesker,  som 
lever  her  i  Nigeria. 

Vi  lovede  at  fortælle  mere 
om  vores  mission  i  vores  sidste 
hilsen.  Dette  løfte  vil  vi  gerne 
indfri  inden  hjemkomsten  til 
Danmark. 

I  februar  måned  1988  fortal- 
te vi  lidt  om  de  begivenheder, 
som  vi  forventede  skulle  ske  i 
Nigeria.  Den  15.  maj  1988 
blev  Nigeria  Aba  Stav  organi- 
seret. Det  var  en  historisk  dag  i 
kirken.  Det  var  også  en  histo- 
risk dag  ikke  blot  for  Nigeria, 
men  for  hele  Afrika,  idet  det 
samtidig  var  den  første  stav, 
hvor  alle  præstedømmeledere 


var  sorte.  Ældste  Neil  A.  Max- 
well organiserede  staven.  På  sin 
rejse  fra  Lagos  til  Aba  besøgte 
ældste  Maxwell  og  præsident 
Sackley  Ibadan.  Alle  missionæ- 
rerne i  vores  mission  havde  lej- 
lighed til  at  møde  ældste  Max- 
well. Blandt  andet  fortalte  æld- 
ste Maxwell  om  sine  følelser, 
da  præsident  Spencer  W.  Kim- 
ball  og  medlemmer  af  De 
Tolvs  Kvorum  modtog  åbenba- 
ringen om,  at  alle  værdige 
mænd  uanset  race  og  farve  kan 
modtage  præstedømmet.  Æld- 
ste Maxwells  beretning  gjorde 
et  stærkt  indtryk  på  os  alle.  Vi 
ved  hvilken  betydning  denne 
åbenbaring  har  for  afrikanerne. 

Den  1.  juli  1988  blev  Nige- 
ria Lagos  Mission  delt  i  to  mis- 
sioner, Nigeria  Lagos  Mission 
og  Nigeria  Aba  Mission.  Den 
store  flod  Niger  danner  græn- 
sen mellem  de  to  missioner.  Vi 
tilhører  fortsat  Nigeria  Lagos 
Mission.  Missionen  dækker  den 
sydvestlige  del  af  Nigeria,  og 
Missionskontoret  ligger  i  Lagos. 


Samme  dag  tog  vi  også  afsked 
med  præsident  og  søster  Sac- 
kley. Præsident  Sackley  blev 
kaldet  til  De  Halvfjerds'  Første 
Kvorum  ved  april  konferencen, 
og  han  blev  afløst  fra  kaldelsen 
som  missionspræsident  pr.  1 . 
juli  1988. 

Præsident  og  søster  Mathews 
er  kaldet  som  nyt  missions- 
spræsidentpar  i  Nigeria  Lagos 
Mission.  De  kommer  fra  USA. 
De  har  tidligere  boet  i  Lagos, 
så  de  er  kendt  med  forholdene 
i  Nigeria. 

Missionærarbejdet  går  stærkt 
fremad  i  missionen.  Kirken  har 
åbnet  missionærarbejdet  i  yder- 
ligere fem  byer  siden  åbning  af 
Ibadan  i  november  måned 
1987.  Der  er  nu  missionærpar 
og  ældster  i  Abeokuta,  Ile-Ife, 
Ondo,  Ijebu-Ode  og  Akure.  I 
to  af  disse  byer  er  der  etableret 
grene.  Interessen  for  kirken  er 
stor.  Der  var  ca.  200  tilstede  i 
det  første  nadvermøde  i  Akure. 
Der  er  dog  også  kræfter,  som 
arbejder  imod  kirken.  Nogle  af 
de  etablerede  kirker  uddeler 
anti-mormon  litteratur,  og  de 
advarer  deres  medlemmer  mod 
at  læse  Mormons  Bog  og  mod- 
tage diskussionerne. 

Vi  arbejder  fortsat  i  Ibadan. 
Vi  vil  også  afslutte  vores  missi- 
on her.  Vi  arbejder  midt  i  Yo- 
rubaland.  Den  lokale  befolk- 
ning tilhører  Yoruba  stammen, 
og  de  taler  Yoruba,  som  er  det 
lokale  sprog.  Yoruba  stammen 
er  en  af  Nigerias  store  stammer. 
Yoruba'erne  er  enige  om,  at 
stammens  hjemsted  er  Ife,  som 
ligger  ca.  75  kilometer  fra  Iba- 
dan. En  af  myterne  fortæller,  at 
Ife  også  er  det  sted,  hvorfra 
mennesket  stammer,  og  hvor 
jorden  blev  skabt.  Yoruba'erne 
tilbad  over  400  guder.  Den 
øverste  gud  Olurun  sendte  sin 
søn,  Oduduwa,  ned  på  jorden 
bærende  en  hanekylling  med 
fem  tæer,  en  palmenød  og  en 
håndfuld  jord.  Oduduwa 
spredte  jorden  udover  vandet. 
Hanekyllingen  kradsede  i  jor- 
den, og  jorden  blev  tørt  land. 
Nøden  blev  plantet,  og  et  pal- 
metræ voksede  op  med  seksten 
sider.  Disse  sider  repræsenterer 


de  seksten  kronede  regenter  af 
Yorubaland.  I  dag  er  de  fleste 
Yorubaer  kristne.  I  dag  bor  der 
også  mange  andre  befolknings- 
grupper i  Yorubaland.  Vi  mø- 
der Hausaer  fra  nord,  Iboer  fra 
øst  og  folk  fra  mange  andre 
stammer.  Vi  møæder  også  en 
del  fra  Ghana. 

Vi  vil  nu  fortælle  lidt  om, 
hvad  der  er  sket  her  i  Ibadan 
siden  de  første  missionærer 
kom  til  Ibadan  i  november  må- 
ned 1987. 

Det  første  nadvermøde  i  Iba- 
dan blev  holdt  den  8.  novem- 
ber 1987  i  en  broders  hjem. 
Denne  broder  blev  i  et  af  de 
første  møder  opretholdt  og  ind- 
sat som  præsiderende  ældste. 
De  efterfølgende  møder  blev  li- 
geledes holdt  i  denne  broders 
hjem.  Fra  6.  december  blev 
møderne  holdt  i  en  lejet  byg- 
ning under  den  præsiderende 
ældstes  ledelse. 

Den  6.  marts  1988  blev  de 
to  første  grene  etableret  i  Iba- 
dan. Begge  grene  blev  organise- 
ret med  fuldt  grenspræsidents- 
kab  og  sekretær.  I  1.  gren  blev 
der  kaldet  en  kvorumspræsi- 
dent  og  en  rådgiver  og  en  præ- 
sident for  søndagsskolen.  Kort 
tid  efter  blev  der  kaldet  præsi- 
dentskab og  funktionærer  i  Pri- 
mary og  Hjælpeforeningen  i 
begge  grene.  Senere  er  der  i 
begge  grene  organiseret  et 
Aronsk  Præstedømme  Kvo- 
rum. Det  sidste  nye  er,  at  Unge 
Mænds  program  er  startet  op  i 
begge  grene,  og  Unge  Pigers 
program  er  startet  op  i  2.  gren. 

I  midten  af  oktober  måned 
blev  der  etableret  en  3.  gren  i 
Ibadan.  Grenen  blev  etableret  i 
et  helt  andet  område  af  byen. 
Møderne  bliver  holdt  i  et  dej- 
ligt lokale  i  en  helt  ny  bygning 
placeret  i  et  område  med  man- 
ge mennesker. 

Det  næste  mål  er,  at  organi- 
sere et  distrikt.  Tidspunktet  er 
endnu  ikke  modent,  da  der 
fortsat  ikke  er  ledere  nok  til  at 
lede  både  grene  og  et  distrikt. 

Kirken  har  indtil  nu  lejet 
bygninger  til  de  tre  grene.  Kir- 
ken er  dog  igang  med  at  under- 
søge mulighederne  for  køb  af 

areal  til  den  første  byggede  kir- 
kebygning her  i  byen.  Vi  har 
fundet  et  egnet  areal  centralt 
placeret,  som  kirken  er  interes- 
seret i  at  købe. 

Vi  havde  arbejdet  meget  i  2. 
grens  område.  Vi  havde  under- 
vist en  del  familier,  som  var 
blevet  medlemmer,  så  vores 
missionspræsident  besluttede  at 
vi  ikke  skulle  flyttes  til  Abeo- 
kuta,  men  blive  i  Ibadan  og 
tage  os  af  2.  gren. 

Vi  havde  nogle  opgaver  i 
forbindelse  med  etablering  af  2. 
gren.  For  det  første  skulle  vi 
skaffe  en  bygning  til  grenen.  Vi 
fandt  i  samarbejde  med  et 
medlem  en  dejlig  bygning,  som 
både  var  egnet  til  kirkebygning, 
og  som  også  lå  godt  placeret. 
Vi  fik  lejet  bygningen.  For  det 
andet  skulle  vi  også  købe  in- 
ventar og  indrette  bygningen. 
Alle  ting  skulle  være  i  orden  til 
den  6.  marts.  Alt  lykkes  selvom 
alting  tager  længere  tid  her. 

Vi  arbejdede  med  2.  gren 
indtil  1.  maj.  Den  1.  maj  blev 
Hudsons  flyttet  til  Lagos,  hvor 
de  skulle  tilbringe  de  sidste  3 
uger  af  deres  mission.  Det  tre- 
die  ægtepar  var  i  slutningen  af 
marts  flyttet  til  en  anden  stor 


by,  Ile-Ife,  hvor  de  skulle  starte 
missionærarbejdet.  Fra  1.  maj 
skulle  vi  også  arbejde  med  1. 
gren.  Vi  var  herefter  det  eneste 
par  tilbage  i  Ibadan.  Vi  var  dog 
ikke  helt  alene.  Vi  havde  4 
ældster  alle  fra  Nigeria,  som  vi 
kunne  arbejde  sammen  med. 
Ældster  fra  Nigeria  er  dygtige. 
De  fleste  af  dem  har  inden  de- 
res kaldelse  som  fuldtidsmissio- 
nærer,  arbejdet  som  distrikts- 
missionærer.  De  har  stor  erfa- 
ring i  missionærarbejdet,  og  de 
fortsætter  uden  større  besvær  i 
deres  kaldelse,  som  fuldtidsmis- 
sionær.  En  af  disse  ældster  er 
iøvrigt,  efter  sin  afløsning  fra 
sin  mission,  kaldet  som  gren- 
spræsident  i  en  af  grenene  i  La- 
gos. 

Der  er  dåb  her  i  Ibadan  næ- 
sten hver  uge.  Der  blev  døbt 
139  personer  i  1988.  Det  var  et 
problem  at  få  organisationen  til 
at  følge  med  i  denne  udvikling 
i  medlemstallet,  når  man  tager  i 
betragtning,  at  alle  medlemmer, 
også  ledere  i  grenene,  er  ny- 
døbte. Heldigvis  er  mange  af  de 
nye  ledere  i  besiddelse  af  evnen 
til  at  vokse  med  opgaven.  Det 
er  dejligt  at  se  deres  entusiasme 
og  begejstring  i  etablering  af 


kirken.  De  er  dog  nye  i  kirken, 
og  de  mangler  erfaringer.  Hertil 
kommer,  at  mange  ting  i  kirken 
gøres  anderledes  end  i  Nigeria. 
En  af  vores  opgaver  er  at  støtte 
og  uddanne  disse  nye  ledere. 
Det  er  lidt  af  en  udfordring, 
men  en  dejlig  udfordring.  Disse 
nye  lederes  dagligdag  og  kultu- 
relle baggrund  er  vidt  forskellig 
fra  vores  erfaringsgrundlag.  De 
tænker  og  handler  simpelthen 
anderledes,  end  vi  gør.  Vi  har 
lært  en  masse  i  dette  samarbej- 
de. Vi  har  lært  at  være  tålmodi- 
ge, at  små  fremskridt  fører  til 
store  fremskridt,  og  vi  har  lært 
at  værdsætte  værdien  af  den 
næstbedste  løsning  på  et  pro- 
blem, som  en  foreløbig  løsning. 
Vi  underviser  lederne  direkte. 
Vi  bruger  også  kirkens  sædvan- 
lige møder  i  grenene  som  ud- 
dannelsessted. Selvom  der  end- 


nu ikke  er  organiseret  et  di- 
strikt, så  holder  vi  mange  af  de 
møder,  som  normalt  holdes  i  et 
distrikt.  Vi  holder  f.eks.  fælles 
Præstedømmemøde  og  Præste- 
dømmelederskabsmøde  og  an- 
dre lederskabsmøder.  Lederne 
bliver  her  igennem  kendt  med 
kirkens  møder,  samtidig  med, 
at  vi  bruger  disse  møder  rent 
uddannelsesmæssigt.  Når  vi 
holder  disse  møder,  så  involve- 
rer vi  de  lokale  ledere  som  tale- 
re og  lærere. 

Vi  vil  også  fortælle  lidt  om 
broder  Friday  og  den  familie, 
som  vi  omtalte  i  vores  sidste 
beretning.  Broder  Friday  er  sta- 
digvæk meget  aktiv  i  kirken. 
Han  blev  kaldet  som  præsident 
for  søndagsskolen  i  1.  gren.  Si- 
den er  han  blevet  afløst  og  kal- 

Fortsættes... 

Fortsat 

det  som  præsident  for  Unge 
Mænd  og  vejleder  i  Aronsk 
Præstedømme.  Han  er  ældste 
nu,  og  han  er  en  stor  støtte  i 
grenen.  Den  omtalte  familie  til- 
hører 2.  gren.  Manden  er  nu 
ældste.  Ved  grenens  etablering 
blev  han  kaldet  som  kvorum- 
spræsident,  og  han  har  fortsat 
denne  kaldelse.  Hustruen  er 
præsident  i  Primary,  og  hun  ta- 
ger sig  også  af  musikken  i  2. 
gren.  Den  ældste  datter  på  12 
år  holder  nogle  fantastiske  taler 
i  nadvermøderne.  Forøvrigt  er 
det  kendetegnende  for  de  nye 
medlemmer,  at  de  holder  nogle 
gode  taler.  Denne  familie  er  og- 
så en  støtte  for  2.  gren.  Broder 
Friday  og  denne  familie  er  go- 
de eksempler  på,  at  vor  Him- 
melske Fader  har  forberedt  og 
udvalgt  de  søskende,  som  skal 
danne  grundlaget  for  Hans  kir- 
ke i  denne  del  af  verden.  Ån- 
den bærer  vidnesbyrd  om  dette, 
når  vi  underviser  en  af  disse 
udvalgte. 

Det  er  en  oplevelse  at  være 
part  i  denne  udvikling.  Se 
hvordan  mennesker  gror,  når 
de  accepterer  evangeliet  og  for- 
pligter sig  til  at  efterleve  det.  Vi 
er  glade  for  vores  mission.  Vi 
elsker  dette  folk,  som  vi  deler 


evangeliet  med,  selvom  de  til 
tider  ikke  vil  acceptere  vores 
budskab,  og  selvom  de  engang 
imellem  handler  anderledes  end 
vi  forventer.  Vores  vidnesbyrd 
er  groet  gennem  mange  åndeli- 
ge oplevelser.  Vi  ved,  at  det 
gengivne  evangelium  gennem 
profeten  Joseph  Smith  er  den 
eneste  vej,  som  kan  føre  os 
hjem  til  vores  Himmelske  Fa- 
der. Det  gengivne  evangelium 
vil  og  kan  ændre  enhver  per- 
sons tilværelse.  Det  er  der  spe- 
cielt brug  for  her  i  Afrika.  Vi 
har  allerede  set  mange  eksem- 
pler på  dette  under  vores  missi- 
on. Vi  har  også  set,  hvilken 
indflydelse  Mormons  Bog  har 
på  dens  læsere.  Den  er  i  sand- 
heden et  nyt  Testamente  om 
Jesus  Kristus,  og  den  leder  dens 
læsere  nærmere  til  Gud  end  no- 
gen anden  bog.  Vi  ved,  at  vores 
Himmelske  Fader  og  Jesus 
Kristus  lever,  og  vi  er  taknem- 
lig for  deres  kærlighed  til  os. 

Vi  vil  slutte  denne  artikel 
med  en  hilsen  til  alle  søskende 
og  venner  i  Danmark.  Vi 
værdsætter  vores  fælles  søstre- 
og  broderskab  og  vores  ven- 
skab. Vi  vil  takke  for  de  mange 
breve,  som  vi  har  modtaget.  □ 
Sister  and  Elder  Nielsen 
Ibadan 

Nigeria  Lagos  Mission. 


■liil 


Der  vaskes  op  efter  middagen.  (Foto:  Nielsen). 


En  flok  nordmænd  hjalp  med  at  skubbe  -  men  der  skulle  mere  end  det 
til  at  løse  problemerne.  (Foto:  Vestbo). 


Amfibieoperation  efteråret  1988 


Min  ældste  søn  Mikael,  der 
er  leder  for  UV  sammen 
med  Henriette,  spurgte  mig,  om 
jeg  ville  køre  de  unge  en  tur  til 
Blokhus  op  langs  stranden  en 
lørdag  aften. 

De  13  unge  blev  hentet  i  kir- 
ken i  Ålborg,  hvor  de  havde 
sport,  og  vi  kørte  afsted  i  3  bil- 
er. 

Et  sted  skulle  vi  imidlertid 
forcere  en  bæk,  og  vi  valgte  at 
køre  en  lille  omvej  længere  ud 
mod  vandet,  fordi  bækken  var 
svær  at  krydse.  Forsent  opdage- 
de vi  en  mindre  fordybning  i 
sandet  og  da  vi  skulle  passere 
den  gik  motoren  i  stå. 

Jeg  fik  startet  og  forsøgte  at 
fortsætte,  men  nu  begyndte 
baghjulene  at  spinde.  Bilen  sad 
fast!  Og  jo  mere  vi  forsøgte  at 
køre,  jo  mere  gravede  bilen  sig 
ned.  Til  sidst  stod  den  med 
bunden  på  sandet. 

Jeg  skal  love  for  at  jeg  blev 
hed  om  ørene.  Mange  tanker 
svirrede  gennem  mit  hoved: 
»Den  synker  mere  og  mere.  Til 
sidst  forsvinder  den  måske  som 


i  kviksand.« 

Nu  var  det  med  at  komme 
ud  af  bilen,  frem  med  planker 
og  grene  under  hjulene.  Vi  for- 
søgte igen  og  igen,  men  intet 
hjalp.  En  lille  flok  nordmænd 
kom  til  og  de  hjalp  med  at 
skubbe.  Til  sidst  bestemte  vi  os 
til  at  tilkalde  Falck,  og  Niels 
kørte  af  sted  for  at  ringe. 

Nu  kom  jeg  i  tanker  om  at 
forhjulene  jo  graver  sig  ned  når 
vi  skubber,  så  vi  fik  også  plan- 
ker under  forhjulene.  Før  jeg 
startede  dennegang  bad  jeg  højt 
i  bilen  om  Herrens  hjælp.  1 . 
gear  og  fart  på  og  bilen  be- 
gyndte endelig  at  bevæge  sig  - 
opad.  Det  gik  virkelig  og  den 
kom  som  et  skud  fremad  på 
det  faste  sand.  Falck  blev  hur- 
tigt afbestilt. 

Vores  unge  fortalte  de  unge 
nordmænd  om  Kirken,  at  vi 
var  mormoner  og  at  vi  ville  in- 
vitere dem  til  at  komme  ud  til 
os,  hvor  vi  skulle  have  bål  og 
hygge.  O 
Johannes  Vestbo, 

Fra  kirkesalen  i  Korsgade.  På  den  tid  var  det  almindeligt  med  store 
billeder  i  kirkesalen,  hvilket  i  dag  er  imod  kirkens  orden. 
(Foto:  Billeskovs  Arkiv). 


Historiske 
billeder 

Billedet  i  denne  måned  er 
fra  kirkebygningen  i  Kors- 
gade i  København,  som  fra 
1902  til  1931  var  Kirkens  ho- 
vedkvarter i  Danmark.  Under 
kirkesalen  lå  missionskontoret. 
Bygningen  blev  indviet  den  4. 
juli  1902  af  apostel  Francis  M. 


Lyman.  Det  var  første  gang  at 
medlemmerne  ejede  deres  egen 
kirkebygning  i  Danmark.  I 
1978  blev  bygningen  revet  ned 
i  forbindelse  med  saneringen  af 
Nørrebro. 

Ligger  du  inde  med  oplys- 
ninger eller  billeder  fra  Kirkens 
historie  i  Danmark  vil  vi  på 
Stjernens  redaktion  meget  ger- 
ne i  kontakt  med  dig.  □ 


Fra  nedrivningen  af  kirkebygningen  i  Korsgade  11  på  Nørrebro  i  Kø- 
benhavn. Vinduerne  i  kirkesalen  ses  tydeligt. 


Kendt 
dørvogter 
fylder 
90  år 

For  omkring  36  år  siden  fik 
en  missionær  pludselig  en 
inspiration  om  at  han  og  hans 
kammerat  skulle  banke  på  en 
bestemt  dør  på  Østerbro.  Mis- 
sionæren fik  overtalt  sin  kam- 
merat, og  da  de  bankede  på, 
blev  døren  lukket  op  af  Sara 
Dressø,  der  inviterede  missio- 
nærerne indenfor.  Missionærer- 
ne fortalte  Sara  om  Mormons 
Bog  og  bad  om  lov  til  at  kom- 
me tilbage  på  et  tidspunkt  hvor 
også  hendes  mand  var  hjemme. 

Men  hendes  mand,  Torkil, 
havde  absolut  ikke  lyst  til  at  ta- 
le med  missionærerne,  så  da  de 
efter  aftalen  skulle  komme  gik 
Torkil  sig  en  tur.  Men  missio- 
nærerne blev  ved  med  at  kom- 
me og  inden  længe  kom  Torkil 
Dressø  også  flittigt  i  kirken. 
Men  der  skulle  imidlertid  gå 
cirka  to  år  før  også  Torkil 
Dressø  sluttede  sig  til  kirken. 

Torkil  Dressø,  der  den  27. 
marts  1989  fyldte  90  år  har  si- 
den sin  dåb  i  1955  haft  mange 
ansvarsfulde  kaldelser  i  kirken. 

En  lang  tid  tjente  Br.  Dressø 
som  rådgiver  til  missionspræsi- 
denten,  hvilket  medførte  mange 
rejser  rundt  omkring  i  landet  til 
de  forskellige  distriktskonferen- 
cer. 

Torkil  Dressø,  der  i  dag  hø- 
rer til  Københavns  2.  ward  har 
i  mange  tjent  som  dørvogter. 
På  den  måde  har  han  været 
med  til  at  give  utallige  menne- 
sker et  positivt  førstehåndsind- 
tryk af  kirken.  »Det  der  fasci- 
nerede mig  mest  ved  kirken, 
var  den  glæde  jeg  følte  ved  at 
komme  til  at  virke  for  andre,« 
slutter  den  nu  90-årige  Torkil 
Dressø.  □ 
CG. 


11  medlemmer 
af  kongressen 
er  Sidste  Dages 
Hellige 

Elleve  medlemmer  af  den  101. 
kongres  i  USA,  som  første 
gang  mødtes  den  3.  januar 
1989  er  medlemmer  af  Kirken. 

Følgende  er  senatorer:  Jake 
Garn,  Orrin  Hatch  og  Harry 
Reid. 

Følgende  fra  repræsentanter- 
nes hus  er  medlemmer  af  Kir- 
ken: Jim  Hansen,  Wally  Her- 
ger, Howard  Neilson,  Wayne 
Owens,  Ron  Packard,  Norman 
D.  Shumway,  Richard  H.  Stal- 
lings samt  Morris  K.  Udall. 

Der  er  ialt  433  repræsentan- 
ter og  100  senatorer  i  den  101. 
kongres.  □ 
(Church  News). 


Månedens 
spørgsmål: 

Hvor  mange  gange  har 
Mormon  Tabernakelkoret 
deltaget  i  ceremonien,  hvor 
den  amerikanske  præsident 
indsættes? 

Se  svaret  side  XIII. 

Jørgen  Wurtz  Sørensen,  lektor  ved  Aarhus  Universitet  (tv)  sammen 
med  br.  Boyd  Christensen  ved  et  besøg  i  br.  Christensens  hjem  i  Salt 
Lake  City.  (Foto  JWS). 


En  rejse  til  Salt  Lake  City 


At  rejse  til  Saltsøstaden 
(Salt  Lake  City)  i  Utah 
var  i  sidste  århundrede  drøm- 
men for  mange  danske  mormo- 
ner. I  tusindvis  drog  de  med 
sejlskib  og  senere  håndkærrer 
den  lange  tur  »hjem  til  Zion«, 
hvor  Jesus  ifølge  Mormonlæ- 
ren ville  komme  tilbage  og  op- 
rette tusindårsriget.  En  farefuld 
og  anstrengende  rejse,  der  i 
1850-erne  og  1860-erne  kunne 
tage  ni  måneder,  hvis  man 
overhovedet  nåede  frem.  For 


en  del  børn  og  ældre  blev  det 
den  sidste  rejse,  især  hvis  emi- 
grantkompagnierne blev  fanget 
af  vinteren  på  vejen  over  Ro- 
cky Mountains. 

Idag  kan  turen  klares  med 
fly  på  12-15  timer  afhængig  af 
forsinkelser  og  omfanget  af  ka- 
os i  amerikansk  indenrigsluft- 
fart. Det  lykkedes  mig  da  også, 
trods  besvær  med  bagagen,  at 
komme  hurtigt  og  behageligt  til 
Salt  Lake  City  for  at  studere  de 
danske  og  især  de  nordjyske 


mormonudvandreres  historie  i 
Mormonkirkens  store  historiske 
arkiver.  Og  selv  om  det  lyder 
paradoksalt  er  Salt  Lake  City 
et  ganske  fremragende  sted  for 
studier  i  dansk  social-  og  ud- 
vandrerhistorie. Selvfølgelig 
først  og  fremmest  omkring  de 
danske  mormoners  religiøse  hi- 
storie, men  egentlig  også  på  en 
række  andre  felter,  f.eks.  arbej- 
det og  hverdagslivet  blandt 
overvejende  fattige  nordjyder  i 
det  19.  århundrede. 

I  Mormonkirkens  hoved- 
kvarter, den  26-etagers  høje 
bygning,  i  centrum  af  Salt  Lake 
City  findes  det  historiske  arkiv 
»Historical  Department«,  der 
indeholder  en  imponerende 
samling  af  dagbøger  og  selvbio- 
grafier helt  tilbage  fra  Mor- 
monkirkens start  i  USA  i  1830. 
Men  især  det  danske  materiale 
er  enestående.  Det  skyldes  først 
og  fremmest,  at  Mormonkir- 
kens første  kirkehistoriker  var 
Andrew  Jenson,  eller  Anders 
Jensen,  som  han  hed,  da  han 
boede  i  Vendsyssel  fra  1850  til 
1866,  hvor  han  udvandrede.  På 
sine  senere  missionsrejser  i 
Danmark  samlede  Jenson  et 
utal  af  dagbøger,  breve,  proto- 
koller o.s.v.  tilbage  fra  mormo- 
nernes første  tid  i  Danmark.  Et 
materiale,  som  vil  komme  til  at 
udgøre  en  hovedbestanddel  i 
min  doktordisputats  om  den 
danske  mormonudvandring. 

Det  er  således  Jensons  for- 
tjeneste, at  det  er  muligt  at  føl- 
ge samtlige  missionærer  fra  de 
kom  til  Danmark  i  foråret 
1850  nærmest  dag  for  dag. 
Hvorledes  missionen  var  orga- 
niseret, hvem  man  henvendte 
sig  til,  hvorledes  myndigheder- 
ne og  befolkningen  reagerede 
på  det  nye  budskab,  der  på 
mange  måder  var  fremmedartet 
for  den  danske  befolkning 
o.s.v?  Det  gælder  f.eks.  dagbø- 
gerne fra  George  Parker  Dykes, 
som  var  den  første  mormon- 
missionær i  Nordjylland  fra  ok- 
tober 1850.  Dagbøgerne  fortæl- 
ler om,  hvorledes  det  på  kort 
tid  lykkedes  Dykes  at  omvende 
en  stor  del  af  baptisterne  i  Aal- 
borg-området, bl.a.  baptisternes 


forstander,  jernstøber  H.P.  Jen- 
sen i  Nørresundby. 

Dagbøgerne  fra  Dykes,  H.P. 
Jensen  og  en  række  andre 
nordjyyske  mormoner  fortæller 
også  historien  om  de  ganske 
voldsomme  forfølgelser,  man 
var  ude  for  i  de  første  år,  hvor 
såvel  politimester  som  biskop 
ikke  mente,  at  religionsfriheden 
gjaldt  for  mormonerne.  Men 
dagbøgerne  og  selvbiografier 
fortæller  også  mange  ting  om 
dagliglivet  i  midten  af  det  19. 
århundrede  blandt  mennesker, 
som  oftest  befandt  sig  på  livets 
skyggeside.  Undtagelsen  er  H.P. 
Jensen,  der  var  velhavende 
jernstøberiejer.  På  trods  af  for- 
følgelser og  chikanerier  holdt 
han  fast  ved  Mormontroen, 
solgte  sin  fabrik  og  gav  penge- 
ne til  Mormonkirken,  der  her- 
igennem kunne  finansiere  rej- 
sen for  mange  nordjyske  mor- 
moner til  USA. 

Men  dette  store  materiale 
fortæller  også  historien  om, 
hvorledes  de  mange  fattige 
nordjyske  mormonudvandrere 
forvandlede  Utah  fra  en  gold 
saltørken  til  en  frugtbar  og  vel- 
stående stat.  Det  var  et  hårdt 
slid  og  afsavn,  som  først  kom 
2.  og  3.  generations  udvandrer- 
ne til  gavn.  Dagbøger  og  brev- 
materialet fortæller  også,  at 
danskerne  i  høj  grad  holdt 
sammen,  ja  at  man  ofte  slog  sig 
ned  med  mennesker  fra  ens 
egen  landsby  f.eks.  i  Nordjyl- 
land, ligesom  man  giftede  sig 
indbyrdes.  I  San  Pete-Dalen  er 
Hansen,  Jensen,  Sorensen  o.s.v. 
stadig  de  mest  almindelige,  og 
man  kan  her  stadig  finde  en- 
kelte, der  omend  med  besvær 
er  i  stand  til  at  tale  dansk. 

I  selve  Salt  Lake  City  er 
danskheden  også  levende.  Her 
drejer  det  sig  dog  først  og  frem- 
mest om  de  ganske  mange 
danske  mormoner,  der  tog  til 
Utah  efter  2.  Verdenskrig. 
Danskerne  har  stadig  en  stor 
dansktalende  menighed,  hvor 
den  historiske  interesse  er  bety- 
delig. Ikke  mindst  slægtshistorie 
spiller  en  væsentlig  rolle,  da  det 
at  finde  sine  forfædre  netop  og- 
så har  religiøs  betydning.  Dette 

religiøse  motiv  er  baggrunden 
for  etableringen  af  det  andet 
store  historiske  arkiv,  nemlig 
»Family  History  Library«,  der 
ligger  tæt  ved  Templet  og  Ta- 
bernaklet. I  »Family  History 
Library«  findes  verdens  største 
samling  af  mikrofotograferede 
kirkebøger,  folketællinger  m.v. 
fra  hele  verden,  herunder  en 
komplet  samling  af  dansk  ma- 
teriale. 

Det  er  ikke  sært,  at  slægtshi- 
storikere  fra  hele  verden, 
strømmer  til  Salt  Lake  City,  da 
alt  materialet  er  let  tilgængeligt 
og  hjælpen  gratis  og  særdeles 
kompetent.  Der  spørges  ikke 
om  man  er  medlem  af  Mor- 
monkirken eller  ej.  Alle  har  ad- 
gang til  samlingerne  og  til  de 
kurser,  der  bliver  holdt  ofte  for 
de  enkelte  lande,  eller  for  de 
slægtsforskere,  som  har  interes- 
se f.eks.  for  de  skandinaviske 
lande.  Der  er  vejledning  og 
hjælp  på  spansk,  tysk,  dansk, 
svensk,  ja  sågar  finsk.  For  de 
mange  danskere,  der  faktisk  et 
eller  andet  sted  på  stamtavlen 
har  rødder  i  andre  lande  end 
Danmark  f.eks.  Sverige  eller 
Tyskland,  er  stedet  således  ikke 
alene  nyttigt,  men  enestående. 
Materialet  er  her  samlet  for  he- 
le Europa,  let  tilgængeligt  og 
hurtigt  at  få  kopier  af. 

Mit  forskningsarbejde  fore- 


gik først  og  fremmest  i  the  »Hi- 
storical  Department«,  hvor 
dagbogsmaterialet,  selvbiogra- 
fier, protokoller  m.v.  befinder 
sig.  Der  var  her  ingen  proble- 
mer med  arkivadgang,  selv  om 
jeg  ingen  forbindelse  har  til 
Mormonkirken.  Tværtimod  var 
der  stor  interesse  for  mit  arbej- 
de med  den  danske  mormon- 
udvandrings historie  fra  arkiv- 
arerne, der  naturligvis  hed  So- 
rensen  og  Christensen,  men 
som  ikke  selv  talte  eller  læste  , 
dansk.  Hjælpsomheden  f.eks. 
med  kopiering  af  materialet  var 
stor,  ligesom  gæstfriheden 
blandt  især  mormonerne  af 
dansk  afstamning  var  overvæl- 
dende. Alle  ville  gerne  høre  nyt 
»hjemmefra«.  På  den  ene  side 
ting,  der  kunne  overbevise  om, 
at  udvandringen  var  rigtig  (her 
var  den  danske  trækprocent  et 
stærkt  kort),  på  den  anden  side 
også  oplysninger  om  naturen, 
vejret,  dronningen  og  udvan- 
drernes hjemegn,  hvor  længslen 
måtte  komme  frem.  »Det  delte 
hjerte«  som  mange  af  de  mor- 
moner, der  kom  til  Utah  efter 
2.  Verdenskrig,  stadig  kaldte 
den  splittelse,  som  vel  karakte- 
riserer alle  indvandrere. 

Foruden  de  store  historiske 
arkiver  er  Salt  Lake  City  da 
også  en  oplevelse,  især  for  mig 
som  historiker,  der  har  læst  om 


Templet,  Tabernaklet  o.s.v.  Det 
var  spændende  at  blive  invite- 
ret til  spisning  i  Brigham 
Youngs  »Lion  House«,  der  var 
flittigt  afbildet  i  datidens 
danske  aviser,  når  der  skulle 
advares  mod  det  syndefulde  liv 
i  »flerkoneriets  lastefulde  huler« 
i  forrige  århundrede,  men  især 
koncerterne  i  Tabernaklet  med 
det  verdensberømte  Taberna- 
kel-kor var  en  oplevelse. 

Mormonerne  har  i  betydelig 
grad  sat  deres  præg  på  Utah. 
Mormonkirken  har  eget  uni- 
versitet, ejer  banker,  fabrikker, 
supermarkedskæder  o.s.v.  På 
den  ene  side  denne  imponeren- 
de indsats  at  skabe  en  velståen- 
de stat  af  intet,  hvor  også 
danske  mormonudvandrere  bi- 
drog væsentligt.  Saltsøstaden 
rummer  da  også  stadig  utallige 
vidnesbyrd  om  de  danske  mor- 
moners virksomhed,  og  især 
mormonernes  historiske  be- 
vidsthed har  da  også  fastholdt 
vigtige  dele  af  dansk  historie. 
Ikke  alene  på  det  religiøse  om- 
råde, men  i  høj  grad  også  på 
det  social-  og  kulturhistoriske 
felt.  Det  blev  en  stor  og  frugt- 
bar oplevelse  for  mig  fagligt, 
men  i  høj  grad  også 
personligt.  □ 
Lektor  Jørgen  Wiirtz 
Sørensen,  Center  for 
Kulturforskning. 


38  blev  ordine- 
ret til  ældster 

Mexico  City,  Mexico.  Stavs- 
præsidentskabet  i  Arbollilo  stav 
i  Mexico  City  måtte  bruge 
masser  af  tid  og  opdele  warde- 
ne  i  staven  for  at  kunne  inter- 
viewe vordende  ældster.  Stavs- 
præsidentskabet  talte  med  mere 
end  90  mænd,  og  38  af  dem 
blev  ordineret  til  ældster  ved 
den  følgende  stavskonference. 
»Interviewene  var  meget  ånde- 
lige, især  når  brødrene  talte  om 
deres  følelser  for  Herren,  evan- 
geliet og  det  at  have  sin  familie 
beseglet  i  templet,«  sagde  stavs- 
præsidenten  efter  alle  møderne. 

To  sidste  dages 
hellige  i  samar- 
bejde med 
Aeroflot 

J.  Willard  Marriott,  der  er 

stavspræsident  for  staven  i 
Washington  D.C.  og  samtidig 
bestyrelsesformand  og  direktør 
for  Marriott  Corporation  samt 
Jon  M.  Huntsman,  stavspræsi- 
dent for  Salt  Lake  Monument 
Park  stav  og  bestyrelsesfor- 
mand for  Huntsman  Chemical 
Corp.  fortalte  ved  en  presse- 
konference sammen  med  Aero- 
flot, at  de  sammen  vil  danne  et 
cateringselskab. 

Marriott  In-flight  Services, 
verdens  største  airline  catering 
service  og  Aeroflot  bekendtg- 
jorde at  de  vil  danne  et  nyt  sel- 
skab, Aeromar,  der  vil  tage  sig 
af  al  catering  service  i  Sovjet- 
unionen. Aeromar,  vil  forhand- 
le med  Huntsmans  selskab,  der 
er  USAs  største  privatejede  ke- 
miske firma,  om  at  sørge  for 
plastikservice.  Til  det  formål  vil 
Huntsman  bygge  en  kemisk  fa- 
brik i  Sovjet.  □ 
(Church  News). 


Tabernakelkoret,  som  Kirkens  besøgstjeneste  også  sørgede  for  at  lektor  Jørgen  Wiirtz  Sørensen  oplevede. 
(Foto  LDS). 

Musik  og  det  talte  ord 
på  TV  -  en  kæmpesucces! 


Hver  uge  toner  Mormon  ta- 
bernakelkoret frem  på 
tusindvis  af  TV-skærme  overalt 
i  Danmark.  Det  sker  under  den 
ugentlige  udsendelse  af  pro- 
grammet »Musik  og  det  talte 
ord«,  der  for  tiden  udsendes  på 
10  forskellige  TV-stationer 
rundt  om  i  landet. 

Som  bekendt  er  »Musik  og 
det  talte  ord«,  det  radio  og  TV- 
program,  der  er  fortsat  længst  i 
verdenshistorien.  Programmet, 
der  forlængst  er  sikret  en  plads 
i  Guiness  rekordbog,  blev  første 
gang  udsendt  i  1929. 

Udsendelsens  indhold  er  me- 
get enkel.  Den  består  af  30  mi- 
nutters sang  fra  det  verdensbe- 
rømte Mormon  Tabernakelkor 
kun  afbrudt  af  et  kort  inspire- 
rende budskab,  der  præsenteres 
af  den  kendte  TV-mand  J. 
Spencer  Kinard.  Afhængig  af 
årstiden  eller  programmets  te- 
ma synger  Mormon  Taberna- 
kelkoret kendte  salmer,  store 
værker  af  de  kendte  klassiske 
mestre  som  Bach  og  Håndel  el- 
ler populære  evergreens  eller 
musical-successer. 

I  Danmark  er  det  Kent  Ga- 
de Olsen,  formand  for  Dansk 
Tabernakel  Kor  Selskab,  der  af 
Bonneville  Media  Communica- 
tions har  fået  til  opgave  at  ud- 
sende »Musik  og  det  talte  ord«. 

Kent  Gade  Olsen,  der  er  bo- 
siddende i  Kolding  er  gift  med 
en  sidste  dages  hellige,  men  er 


ikke  selv  medlem  af  kirken.  Al- 
ligevel har  Kent  siden  1976  sat 
omkring  60.000  kroner  i  pro- 
jektet af  egen  lomme.  Selvom 
Kent  Gade  Olsen  til  daglig  ar- 
bejder ved  Kolding  Lyntryk  er 
det  alligevel  lykkedes  ham,  at 
finde  tid  til  at  få  ti  TV-stationer 
og  lige  så  mange  radio-stationer 
til  ugentligt  at  udsende  »Musik 
og  det  talte  ord«. 

På  Sjælland  udsendes  »Mu- 
sik og  det  talte  ord«  på  følgen- 
de TV-stationer:  Kanalen,  TV- 
Roskilde,  VLR,  Næstved  TV 
samt  Holbæk  TV.  I  Jylland  og 
på  Fyn  udsendes  programmet 
over  følgende  stationer:  Oden- 
sekanalen, TV  Fredericia,  TV 
Odder,  TV  Aalborg,  Esbjerg 
TV  og  Aarhus  TV. 

Kent  Gade  Olsen  har  fået 
mange  positive  tilkendegivelser 
både  fra  radio/TV-stationer  og 
fra  seere  og  lyttere.  Faktisk  rin- 
gede man  fra  en  bestemt  radio- 
station for  at  sikre  sig  at  han  ik- 
ke også  gav  programmerne  til 
den  konkurrerende  station  fordi 
det  var  en  kæmpesucces  blandt 
lytterne.  På  grund  af  en  progra- 
mændring måtte  en  sjællandsk 
TV-station  lade  »Musik  og  det 
talte  ord«  udgå  en  enkelt  lør- 
dag, men  det  resulterede  i  en 
veritabel  seerstorm  af  seere, 
som  ville  vide  hvorfor  pro- 
grammet ikke  var  blevet  ud- 
sendt den  uge. 

Kent  Gade  Olsen  mener  selv 


at  grunden  til  successen  ligger  i 
at  folk  ikke  føler  at  de  bliver 
påtvunget  en  bestemt  religion, 
selv  om  alle  godt  er  klar  over 
at  programmet  er  produceret  af 
Jesu  Kristi  Kirke  af  Sidste  Da- 
ges Hellige. 

»Man  behandler  hverdagens 
problemer  ud  fra  Biblen  og  ud 
fra  almen  livskundskab  -  det  er 
noget  folk  kan  lide,«  fortæller 
den  altid  energiske  Kent  Gade 
Olsen.  »Det  er  religion  på  en 
afslappende  måde,  der  er  ingen 
prædiken  i  disse  programmer.« 

Kent  Gade  Olsen  mener  li- 
geledes at  det  er  et  bredt  udsnit 
af  befolkningen,  der  ser  eller 
lytter  til  udsendelserne  med 
Mormon  Tabernakelkoret. 
»Jeg  troede  før  i  tiden  at  korets 
musik  appelerede  til  de  35-50 
årige,  men  det  er  ikke  rigtigt. 
Musikken  har  tag  i  brede  grup- 
per i  befolkningen  på  grund  af 
sit  alsidige  repertoire,«  fortæller 
Kent  Gade  Olsen, 

Kent  Gade  Olsen,  der  årligt 
sender  hundredevis  af  breve  ud 
til  radio-  og  TV-stationerne  for 
at  få  dem  til  at  sende  »Musik 
og  det  talte  ord«  fortæller  at  det 
bedste  kirkens  medlemmer  kan 
gøre  for  at  deres  lokale  radio- 
eller TV-station  vedbliver  med 
at  sende  programmet,  er  at  rin- 
ge op  til  stationen  og  rose  pro- 
grammet objektivt. 

I  samarbejde  med  Den 


Brochuren,  som  medlemmer  og 
missionærer  kan  bruge  til  at  dele 
ud  til  venner  og  bekendte. 

Danske  Mission  og  stavene  i 
Jylland  og  på  Sjælland  og  Kent 
Gade  Olsen  er  der  blevet  frem- 
stillet en  brochure  som  missio- 
nærer og  medlemmer  kan  give 
undersøgere  og  venner.  Brochu- 
ren fortæller  ganske  kort  om 
Mormon  Tabernakelkoret  samt 
om  proogrammet  »Musik  og 
det  talte  ord.«  □ 
CG 


Walder  Hartmann,  udsendelsens  danske  speaker,  i  studiet  på  Radio 
Vejle  Fjord  Walder  Hartmann  er  præst  i  adventistkirken,  men  en  be 
gejstret  tabernakelkorstilhænger.  (Foto:  DTKS). 

Mormons  Bog  på  dansk 
i  138  år 


Den  22.  maj  1989  er  det 
138  år  siden  at  hele  Mor- 
mons Bog  udkom  i  dansk  over- 
sættelse. 

Det  første  oplag  af  Mor- 
mons Bog  bestod  af  3.000  eks- 
emplarer, af  hvilke  de  200  blev 
udgivet  i  ark  for  at  give  alle  de 
hellige,  af  hvilke  mange  var  fat- 
tige, lejlighed  til  at  anskaffe  sig 
Mormons  Bog  i  mindre  portio- 
ner ad  gangen,  efterhånden 
som  arkene  kom  fra  trykken. 

Det  første  ark  udkom  den  5. 
januar  1851  og  det  sidste  den 
22.  maj  samme  år.  Prisen  for  et 
eksemplar  af  Mormons  Bog  var 
dengang  en  rigsdaler  og  24  skil- 
ling. 

Forud  for  udgivelsen  var  der 
gået  et  langt  og  omhyggeligt 
oversættelsesarbejde,  der  havde 
strakt  sig  over  adskillige  år.  I 
1843  rejste  danskeren  Peter  O. 
Hansen  til  Boston  i  USA,  hvor 
han  blev  omvendt  til  kirken  og 
døbt  af  sin  bror  Hans  Hansen 
den  7.  marts  1844.  Kort  efter 


flyttede  Peter  O.  Hansen  til 
Nauvoo  hvortil  han  ankom  den 
6.  december  1844.  Peter  O. 
Hansen  fortæller  i  sin  dagbog: 
»Den  6.  december  landede 
jeg  i  Nauvoo.  Nogle  dage  der- 
efter tog  min  broder  mig  til 
præsident  Youngs  hus  og  fortal- 
te ham  om  mine  følelser  an- 


Peter  O.  Hansen  begyndte  sin 
oversættelse  af  Mormons  Bog  i 
Nauvoo  i  USA, 


gående  Mormons  Bog,  hvorpå 
præsidenten  pålagde  mig  det 
som  en  pligt  at  udføre  oversæt- 
telsen.« (Den  Danske  Missions- 
historie,  s.  7). 

I  den  følgende  tid  arbejdede 
Peter  O.  Hansen  på  oversættel- 
sen af  Mormons  Bog.  »...  jeg 
arbejdede  alene  i  omtrent  seks 
måneder,  mens  jeg  modtog  min 
føde  fra  tiendehuset.  Noget  af 
det  sidste  blev  skrevet  i  templet, 
idet  jeg  blev  ansat  som  dørvog- 
ter dér.  Derefter  kom  den  tid, 
da  Kirken  måtte  forlade  Illino- 
is. Jeg  svøbte  da  manuskriptet  i 
et  stykke  bomuldstøj  og  lagde 
det  på  min  kistebund,  før  den 
lange  rejse  til  Øvre  Kaliforaien, 
som  dette  land  da  kaldtes.« 
(Den  Danske  Missionshistorie, 
s.  7). 

Senere  da  Peter  O.  Hansen 
blev  kaldet  til  at  missionere  i 
Danmark  sammen  med  apostel 
Erastus  Snow,  færdiggjorde 
man  oversættelsen  og  korrekt- 
turlæste  den  med  hjælp  fra  en 
Hr.  Monrad,  der  var  korrektør 
og  redaktør  ved  et  københavn- 
sk blad. 

Mormons  Bog  blev  trykt  ved 
en  ganske  ung  og  ny  trykker  F. 
E.  Bording,  da  de  etablerede 
trykkerier  ikke  ville  trykke  for 
mormoner.  Bording  er  i  dag  et 
af  Danmarks  største  trykkerier. 

22  år  efter  udgivelsen  af 
Mormons  Bog  påbegyndte  man 
en  nyoversættelse,  idet  det 
danske  sprog  i  den  mellemlig- 
gende periode  havde  udviklet 
sig  ret  meget.  Denne  nyover- 
sættelse blev  varetaget  af  An- 
dreas Jensen  og  Niels  Wilhelm- 
sen og  blev  afsluttet  i  foråret 
1881. 

I  1949  udkom  det  sjette  op- 
lag af  Mormons  Bog,  der  var 
en  nyoversættelse  foretaget  af 
Orson  B.  West.  Orson  B.  West 
havde  under  anden  verdenskrig 
været  missionspræsident  for 
den  danske  mission.  Efter  kri- 
gen var  han  emigreret  til  Utah 
hvor  han  var  blevet  bedt  om  at 
nyoversætte  Mormons  Bog. 
Det  er  Orson  West's  oversæt- 
telse som  den  dag  i  dag  bruges 
i  Kirken  i  Danmark. 

Tusinder  af  danskere  er  gen- 


Orson  West,  der  oversatte  den 
nuværende  udgave  af  Mormons 
Bog. 


nem  årene  kommet  til  at  tro  på 
Mormons  Bogs  sandhed  takket 
være  den  indsats,  som  disse  tid- 
ligere oversættere  gjorde. 

I  1950  læste  en  skofabrikant 
Marius  Mogensen  i  Mormons 
Bog  og  fik  et  vidnesbyrd  om 
dens  sandhed.  Det  bevirkede  at 
han  på  stedet  købte  1 .000  eks- 
emplarer af  Mormons  Bog, 
som  han  skænkede  Den 
Danske  Mission  til  uddeling  til 
undersøgere.  □ 
CG. 


Svar  på 

månedens 

spørgsmål 

Tabernakelkoret  har  del- 
taget ved  fire  præsidentind- 
sættelser i  USA: 
Lyndon  B.  Johnson,  1965; 
Richard  M.  Nixon,  1969; 
Ronald  Reagan,  1981;  og 
George  Bush,  1989. 

FORLØS  DE  DØDE 


Vinterhøst 


Jeg  havde  søgt  arbejde  i  næ- 
sten 4  måneder,  og  tilsidst 
fik  jeg  ét.  Jeg  skulle  begynde 
den  12.  januar  1987.  Men  jeg 
var  ikke  helt  glad  for  det.  Jeg 
havde  meget  mere  lyst  til  i  ste- 
det for  at  tage  til  Vesttyskland 
og  foretage  genealogiske  under- 
søgelser. 

Så  jeg  bad  for  sagen,  derved 
blev  mine  følelser  forstærkede. 
Det  var  syndigt  ikke  at  arbejde, 
men  jeg  følte  også,  at  det  var 
syndigt  af  mig  at  påbegynde 
mit  nye  arbejde.  Derfor  fastede 
og  bad  jeg,  og  jeg  talte  med 
min  mand,  som  sagde:  »Hvis 
du  føler  det  sådan,  skulle  du 
måske  ikke  tage  imod  arbej- 
det«. Men  jeg  synes  heller  ikke 
at  det  var  rigtigt.  Så  jeg  bad 
igen.  Jeg  følte  at  jeg  skulle  tale 
med  grenspræsidenten.  Han  fo- 
reslog at  jeg  tog  til  Vesttyskland 
FØR  jeg  begyndte  på  mit  nye 
arbejde,  men  på  den  måde  hav- 
de jeg  kun  10  dage.  Han  tilbød 
oven  i  købet  at  køre  os  dertil  i 
sin  bil.  »Jeg  har  en  uges  ferie 
fra  den  12.  januar,  og  desuden 
har  jeg  altid  ønsket  at  se  Nord- 
tyskland«, sagde  han.  Jeg  kun- 
ne måske  begynde  på  mit  nye 
arbejde  en  uge  senere.  Den  2. 
januar  ringede  grenspræsiden- 
ten og  sagde,  at  han  ikke  kunne 
tage  afsted.  Distriktspræsiden- 
ten  skulle  tale  med  ham.  Men 
han  ville  med  glæde  låne  os  sin 
bil,  og  min  mand  kunne  godt 
få  fri  en  uge. 

Vi  havde  kun  to  timer  til  at 
ringe  til  noget  familie  i  Liibeck, 
hvor  vi  kunne  bo,  til  at  købe 
færgebilletter,  få  bilen  hentet  og 
pakket.  Vi  syntes  ikke  at  det 
var  rigtigt  at  fare  afsted  på  den 
måde,  men  inderst  inde  vidste 


jeg,  at  det  netop  var  det,  Her- 
ren ønskede  at  vi  skulle. 

Vi  tog  færgen  fra  Trelleborg  i 
Sverige  til  Travemunde. 

Hvor  skulle  vi  hen?  Da  vi 
havde  bedt,  følte  vi,  at  vi  skulle 
besøge  kirkens  arkiver  i  Bad 
Segeberg.  Jeg  havde  skrevet  til 
dem  i  forvejen.  Vi  ankom  dertil 
kl.  9  om  morgenen.  Den  unge 
mand,  der  tog  imod  os,  fortalte 
at  den  ældre  dame,  som  vi  hav- 
de skrevet  til,  havde  trukket  sig 
tilbage  to  dage  før.  Han  var  ny 
på  stedet  og  kunne  ikke  hjælpe 
os.  Men  han  sagde,  at  den  æl- 
dre dame  ville  komme  forbi 
den  næste  dag.  Kunne  vi  måske 
så  komme  igen?  Jeg  bad  en 
stille  bøn  og  sagde:  »Det  er  i 
orden,  men  vi  er  her  kun  i  den- 
ne uge.  Har  du  en  idé  til,  hvad 
vi  kan  gøre  i  dag?«.  »Ja,  måske 
...  Ja,  jeg  tror  nok  at  jeg  har  en 
idé«,  sagde  han,  hvorpå  han 
foretog  4  telefonopringninger, 
som  resulterede  i  4  adresser. 
Den  første  var  til  et  arkiv,  men 
de  kunne  ikke  hjælpe  os.  Det 
andet  var  til  en  præst,  som  ikke 
var  hjemme.  Den  tredie  var  til 
et  hus  i  den  landsby,  hvor  min 
far  var  født,  men  ingen  lukkede 
op,  da  vi  kom  dertil.  Det  var 
ret  så  nedslående,  men  vi  bad 
en  bøn  og  ringede  på  igen.  Så 
var  der  en  dame,  som  viste  sig  i 
døren  til  et  andet  hus  og  sagde, 
at  den  mand  vi  søgte  var  bort- 
rejst, men  ville  komme  tilbage 
om  en  uge.  Vi  fortalte  hende, 
hvorfor  vi  var  kommet.  Hun 
sagde,  at  den  omtalte  mand 
sikkert  ikke  kunne  hjælpe  os 
ret  meget,  men  henviste  os  til 
hans  søster,  som  boede  i  nærhe- 
den. Hun  havde  en  anetavle. 

Da  vi  ringede  på  hos  søste- 
ren, var  det  en  dame  på  90  år, 


som  lukkede  op.  Vi  viste  hende 
vores  anetavle  og  hun  sagde,  at 
det  hus,  som  vi  netop  havde 
besøgt,  var  min  bedstefars  hus 
engang.  Derpå  henviste  hun  os 
til  Reinfelder  museet,  hvor  de 
ville  have  nogle  flere  oplysnin- 
ger. 

Museumsinspektøren  bød  os 
hjerteligt  velkommen  og  fortal- 
te os  om  min  bedstefars  familie. 
Det  meste  af  det,  han  fortalte 
os,  var  nyt  for  mig.  Han  havde 
en  kopi  af  købekontrakten  til 
det  hus,  vi  netop  havde  besøgt. 
Han  sagde,  at  han  ville  give  os 
en  kopi  af  kontrakten,  samt  ko- 
pier af  andre  interessante  doku- 
menter, hvis  vi  ville  komme 
igen  den  næste  dag.  Da  vi  hav- 
de vist  vores  datter  min  bedste- 
fars og  oldefars  gravsteder,  tog 
vi  tilbage  til  Liibeck.  Den  næ- 
ste dag,  om  tirsdagen,  tog  vi 
hen  til  den  præst,  som  ikke  var 
hjemme  i  første  omgang.  Han 
gav  os  en  række  adresser  på 
store  gårde  i  nærheden.  En  af 
adresserne  var  til  et  lille  hvidt 
hus,  hvor  der  ingen  var  hjem- 
me. På  mange  af  gårdene  fik  vi 
lov  til  at  tage  kopier  af  deres 
anetavler. 

Om  eftermiddagen  kom  vi 
til  et  hus,  hvor  kun  konen  var 
hjemme.  Hun  var  mistænksom 
over  for  os,  og  først  da  vi  viste 
hende  vores  anetavle,  invitere- 
de hun  os  indenfor.  Snart  efter 
kom  hendes  mand  hjem.  Jeg 
fandt  hurtigt  ud  af,  at  jeg  var  i 
familie  med  hende.  Da  vi  sagde 
nej  tak  til  at  drikke  kaffe  sam- 
men med  dem,  begyndte  de  at 
tale  om  Salt  Lake  City  og  mor- 
monernes store  arkiver.  Man- 
den sagde:  »I  er  vel  ikke  tilfæl- 
digvis mormoner?«  Da  vi  sagde 
ja,  sagde  han:  »Det  er  vi  også, 
vi  er  bare  ikke  aktive«.  På  den 
måde  fik  vi  mulighed  for  at 
bære  vore  vidnesbyrd.  Efter 
middagen,  da  vi  skulle  til  at  gå, 
sagde  manden:  »Jeg  hørte  ved 
juletid  en  kantate  af  Bach.  Det 
var  en  bøn  til  Herren  om  at 
sende  sine  engle.  Jeg  bad  til,  at 
Gud  ville  sende  sine  engle  til 
os.  Og  nu  ved  jeg  at  min  bøn 
er  blevet  hørt«.  Hvor  vi  dog 
følte  os  ubetydelige  og  uværdi- 


Edith  Wiklofbor  for  tiden  i 
Gøteborg. 


ge,  da  vi  hørte  dette,  men  vi 
var  alligevel  lykkelige.  De  var 
de  eneste  mormoner  på  stedet 
og  Herren  havde  ført  os  til 
dem. 

Næste  dag  tog  vi  hen  til  mu- 
seet igen.  Inspektøren  havde  la- 
vet kopier  til  os  og  undersøgt 
en  hel  slægtslinie.  Han  lovede 
at  give  os  endnu  flere  navne, 
hvis  vi  ville  komme  igen  senere 
på  ugen.  Da  vi  forlod  museet, 
fik  vi  den  idé  at  sætte  en  an- 
nonce i  den  lokale  avis.  Så  vi 
gik  tilbage  til  det  lille,  hvide 
hus,  men  der  var  stadig  ingen 
der  lukkede  op.  Vi  fortsatte 
med  at  besøge  gårde  og  fik  lov 
at  kopiere  mange  anetavler.  Et 
sted  fortalte  de  om  et  arkiv  i 
Liibeck,  som  kun  havde  åbent 
én  eftermiddag  om  ugen.  Der 
lykkedes  det  os  at  få  endnu  fle- 
re navne. 

Den  næste  dag,  om  torsda- 
gen, to  dage  før  vi  skulle  tilba- 
ge til  Sverige,  besøgte  vi  en 
mand,  som  vi  havde  hørt  om  i 
en  forretning.  Han  havde  en 
anetavle,  som  en  bankassistent 
var  så  venlig  at  kopiere  for  os. 
Jeg  lånte  en  telefonbog  på  et 
postkontor,  med  navnene  på  al- 
le de  landsbyer,  vi  havde  be- 
søgt, og  jeg  skrev  de  navne  af, 
som  jeg  genkendte  fra  mine  un- 
dersøgelser. Da  jeg  ringede  til 
disse  mennesker,  var  de  fleste  af 
dem  parate  til  at  mødes  med 
os.  Det  resulterede  i  endnu  fle- 

»De  dumme  hollændere« 


Officerskårde  med  messingfæste,  1 700-tallet. 


re  navne.  Om  eftermiddagen 
opstod  der  en  voldsom  sne- 
storm, og  det  forhindrede  os  i 
at  besøge  de  små  landsbyer,  så 
vi  tog  tilbage  til  museet  i  Rein- 
fald.  Desværre  var  inspektøren 
gået  for  den  dag.  Vi  bad  en  bøn 
og  besluttede  derpå  at  tage  hen 
på  kirkens  arkiver.  Da  min 
mand  stoppede  bilen,  for  at 
spørge  om  vej,  så  han  til  sin 
store  overraskelse  museumsin- 
spektøren. Vi  kørte  ham  hjem 
og  fik  endnu  flere  navne  af 
ham. 

Den  næste  dag  tog  vi  endnu 
en  gang  hen  til  det  lille,  hvide 
hus.  Denne  gang  blev  døren 
åbnet  af  en  mand.  Han  lod  os 
kopiere  en  anetavle  på  ca.  80 
sider,  hvor  der  stod  over  250 
navne.  Da  vi  gennemgik  ane- 
tavlen på  vejen  tilbage  til  Lii- 
beck,  opdagede  jeg,  at  hans  og 
min  ældste  stammor  var  søstre. 
Klokken  16.30  om  eftermidda- 
gen var  vi  færdige  med  at  kon- 
takte alle  dem,  som  vi  havde 
sat  os  for  at  kontakte.  Vi  var  så 
taknemmelige  for  Herrens 
hjælp.  Næste  dag  forlod  vi  Lii- 
beck. 

Dagen  efter  vor  hjemkomst 
var  alle  vejene  i  vores  hjemby 
lukket,  på  grund  af  en  kraftig 
snestorm,  og  de  var  lukket  i  en 
hel  uge.  Var  vi  kommet  til  Sve- 
rige blot  en  enkelt  dag  senere, 
var  vi  i  en  hel  uge  kommet  til 
at  sidde  fast  i  Malmø,  der  ligger 
ca.  200  km  fra  vort  hjem.  Det 
var  et  vidnesbyrd  for  os,  om  at 
Herren  ønskede,  at  vi  skulle 
tage  afsted  en  uge  før.  Nu  kun- 
ne jeg  tage  på  arbejde  som 
planlagt  mandag  den  12.  janu- 
ar. 

Men  det  arbejde,  som  Her- 
ren hjalp  mig  til  at  udføre  i  mit 
fædreland,  Tyskland,  var  endnu 
vigtigere  end  at  kunne  påbe- 
gynde mit  nye  job  til  tiden.  Jeg 
kom  hjem  til  Sverige  med 
over  600  navne,  som  jeg  kan 
få  gjort  arbejde  for  i  Stock- 
holm templet.  □ 
Edith  Wiklof. 


Vi  bevægede  os  i  langsomt 
tempo  hen  til  hotellet  i  si- 
lende regn.  Min  kone  og  jeg 
havde  i  to  dage  kopieret  oplys- 
ninger om  hendes  forfædre  fra 
nogle  kirkeoptegnelser.  Vi  var 
udmattede,  alene  over  at  forsø- 
ge at  tyde  de  originale  hånd- 
skrifter, og  navnene  på  genera- 
tioner af  mennesker,  som  havde 
boet  der,  løb  ustandselig  gen- 
nem vore  tanker. 

Vi  gik  forbi  landsbykirken, 
der  var  bygget  i  1292.  Nogle  år 
før  var  en  gruppe  landsbyboere 
på  vej  til  kirke,  blevet  myrdet 
af  en  flok  sultne  ulve.  Min  ko- 
ne gøs  ved  tanken  om  det,  og 
hun  krøb  nærmere  ind  til  mig. 

Vores  tur  til  den  lille,  tyske 
landsby  var  blevet  en  succes.  Vi 
havde  opsporet  alle  de  nødven- 
dige data  om  min  kones  familie 
helt  tilbage  til  1648.  Det  var  så 
langt,  som  vi  kunne  komme, 
eftersom  kirkebøgerne  var 
brændt  under  Trediveårskrigen 
(1618-1648). 

Jeg  syntes,  at  turen  nu  var 
kommet  til  MINE  forfædre. 
Den  eneste  nøgle,  jeg  havde  til 
dem,  var,  at  min  bedstefar  hav- 
de boet  i  Solingen  i  Vesttysk- 
land. Jeg  sagde  til  min  kone,  at 
hvis  vi  tog  afsted  med  det  sam- 
me, så  kunne  vi  nå  at  se  i  kir- 
keoptegnelserne lørdag  formid- 
dag. Så  vi  tog  afsted. 

Det  var  næsten  mørkt,  da  vi 
ankom  til  det,  som  vi  mente 
var  Solingen.  Vi  fandt  et  hotel 
og  inden  længe  sad  vi  ved  et 
bord  og  ventede  på  at  midda- 
gen blev  serveret.  Da  tjeneren 
bragte  os  maden,  sagde  han,  at 
vi  befandt  os  i  Gråfrath,  i 
omegnen  af  Solingen.  Til  hans 


store  overraskelse  afbestilte  vi 
straks  maden,  og  styrtede  ud  i 
vores  bil,  hvorpå  vi  var  i  Solin- 
gen en  halv  time  senere.  Men 
desværre  var  alle  hoteller  op- 
taget. Så  vi  besluttede  os  til  at 
køre  tilbage  til  hotellet  i  Gråf- 
ath.  Forestil  jer  tjenerens  over- 
raskelse, da  vi  kom  tilbage  et 
par  timer  efter  og  bestilte  den 
samme  mad  igen.  Han  smilede 
lidt  fåret,  da  vi  forklarede  ham, 
hvorfor  vi  var  styrtet  afsted  i 
sådan  en  fart.  Derpå  fortalte 
han  os,  at  ALLE  Solingens  kir- 
keoptegnelser var  arkiveret  i 
bygningen,  som  lå  op  til  hotel- 
let. Nu  var  det  vores  tur  til  at 
smile  fåret.  Efter  middagen  gik 
vi  med  det  samme  ud  for  at  se, 
om  det,  han  havde  fortalt  os, 
var  sandt.  Arkiverne  fandtes  på 
stedet  og  havde  åbent  om  lør- 
dagen fra  8  til  12. 

Næste  morgen  stod  vi  ved 
døren,  endnu  før  arkivet  havde 


GR.  Kirschbaum  er  medlem  af 
Haarlem  ward  i  Holland  og  le- 
der af  Kirkens  Nyhedsformid- 
ling i  det  hollandske  område. 


åbent.  Da  jeg  præsenterede  mig 
for  arkivaren,  sagde  han:  »Ach 
Herr  Kirschbaum,  wie  schon, 
das  Sie  endlich  gekommen 
sind!«  (Hr.  Kirschbaum,  hvor 
er  jeg  glad,  fordi  De  omsider 
kom!«) 

Det  viste  sig,  at  den  forrige 
arkivar  havde  samlet  oplysnin- 
ger om  hele  Kirschbaum  slæg- 
ten. Han  var  kommet  helt  til- 
bage til  år  1 500.  Det  viste  sig 
desuden,  at  slægten  Kirsch- 
baum havde  været  berømte  for 
deres  fremstilling  af  sværd.  Det 
var  startet  med  en  smedje  ved 
siden  af  »Kirschbaum  zu  Un- 
nersberg«-gården.  Vi  fik  senere 
at  se,  hvor  gården  havde  ligget. 
Området  hedder  stadig 
»Kirschbaumer  Hof«,  og  gaden 
nedenfor  »Kirschbaumer  Stra- 
se«.  Smedjen  udvikledes  til  en 
stor  fabrik,  hvor  man  fremstil- 
lede sabler,  fleuretter  og  økser. 
Da  ordrerne  fra  udlandet  blev 
for  store  for  dem  at  efterkom- 
me, begyndte  de  at  samarbejde 
med  en  anden  smedje. 

Adskillige  af  mine  forfædre 
har  været  borgmestre  i  Solin- 
gen. Det  fremgik  af  et  avisud- 
klip, at  de  havde  de  typiske 
Kirschbaum  karaktertræk.  Det 
skal  bemærkes  her,  at  Kirsch- 
baum'erne  i  reglen  er  rolige  og 
gode  i  deres  optræden  -  undta- 
gen når  de  bliver  provokeret. 
Så  kan  de  blive  helt  ustyrlige. 
Dette  måtte  en  notarius  sande, 
da  han  havde  spillet  én  af  mine 
forfædre  et  slemt  puds.  Kort  ef- 
ter fandt  han  sig  lukket  inde  i 
sit  eget  hus,  fordi  man  havde 
lagt  et  læs  gødning  lige  foran 
hans  dørtrin.  Det  var  leveret 
personligt  af  borgmester 

Kirschbaum.  Hele  historien 
kom  naturligvis  i  avisen. 

Ved  middagstid  forlod  vi  ar- 
kiverne, fyldt  med  oplysninger 
om  hundreder  af  forfædre,  ane- 
tavler, en  bog  om  Solingens 
sværdfabrikanter  og  utallige  fo- 
tokopier om  ting,  der  var  of- 
fentliggjort om  mine  forfædre. 

Om  eftermiddagen  besøgte 
vi  »Klingen-Museum«,  hvor  vi 
beundrede  de  smukke  officers- 
sabler,  der  var  besat  med  guld 
og  perlemor.  Nogle  af  sablerne 
var  blandt  andet  fremstillet  til 
Wilhelm  II,  Bismarck  og  von 
Hindenburg.  Firmanavnet 
Kirschbaum  var  indgraveret  i 
guld.  Selv  om  det  hele  var  me- 
get imponerende,  så  var  jeg  sta- 
dig taknemmelig  for  min  bed- 
stefar, som  havde  nedsat  sig 
som  hotelejer  i  Amsterdam. 

På  vores  vej  tilbage  til  Hol- 
land sagde  vi  ikke  ret  meget.  Vi 
var  stadig  opfyldt  af  dagens  op- 
levelser. I  løbet  af  et  par  timer 
havde  vi  fået  slægtsoptegnelser 
af  over  hundreder  af  forfædre. 
Men  pludselig  brød  jeg  tavshe- 
den. Jeg  kunne  ikke  lade  være 
med  at  le  ved  tanken  om  mine 
forfædres  tilfredse  smil,  da  vi 
ankom  til  det  sted,  hvor  de  op- 
lysninger lå,  som  var  nødvendi- 
ge for  at  gøre  tempelarbejde  for 
dem,  og  derpå  blive  ustyrlige, 
da  de  så  os  styrte  afsted  til  So- 
lingen. Jeg  kunne  næsten  høre 
dem  råde:  »Donnerwetter,  die 
dummen  Hollånder!«  (»De 
dumme  hollændere!«)  □ 

C.  R.  Kirschbaum 


Ældste  Russell  M.  Nelson  i  samtale  med  Li  Xiannian  fra  den  kinesiske 
administration.  (Officielt  foto  -  Church  News). 


To  apostle  på  besøg  i  Kina 


Ældste  Russell  M.  Nelson 
og  Ældste  Dallin  H. 
Oaks  besøgte  fornylig  Folkere- 
publikken Kina  efter  anmod- 
ning fra  Det  Første  Præsidents- 
kab. Et  af  højdepunkterne  un- 
der de  to  apostles  besøg  i  Kina 
var  deres  møde  med  den  tidli- 
gere præsident  Li  Xiannian,  der 
nu  er  formand  for  folkekomite- 
en for  det  kinesiske  folks  poli- 
tik, samt  Peng  Chong,  næstfor- 
mand for  den  nationale  folkets 
kongres. 

»Vi  blev  forsikret  om«,  for- 
klarer ældste  Nelson,  »at  folk  i 
Kina  og  kinesiske  borgere,  der 
opholder  sig  i  udlandet,  har  fri- 
hed til  at  slutte  sig  til  hvilken 
som  helst  religiøs  bevægelse,  de 
ønsker  samt  at  dyrke  denne  tro 
i  Kina  uden  frygt  for  repressa- 
lier.« 

Ældste  Oaks  fortalte  at  det 
betyder  »at  man  kan  være  sid- 
ste dages  hellig  og  bo  i  Folkere- 
publikken Kina,  uden  at  blive 
isoleret  fra  sine  trosfæller  eller 
blive  straffet  for  sin  tro.« 

Der  kan  imidlertid  ikke  dri- 
ves missionering  i  Kina,  efter- 
som opsøgende  missionsarbejde 
er  forbudt  ved  lov. 

Ældste  Nelson  fortalte,  at 


det  er  lovligt  for  et  menneske  at 
bede  et  andet  menneske  om 
oplysninger.  »Hvis  disse  oplys- 
ninger drejer  sig  om  religion, 
kan  den  adspurgte  person  frit 
besvare  spørgsmålene  om  tro 
eller  lærdomme.  Hvis  spørge- 
ren vælger  at  tro  det  han  hører, 
kan  vedkommende  frit  slutte 
sig  til  kirken  og  følge  den  på- 
gældende kirkes  regler.« 

»Mange  sidste  dages  hellige 
har  i  årevis  spurgt  hvornår  Ki- 
na bliver  åbnet  for  missione- 
ring.« Ældste  Nelson  forklarer 
at  mange  sidste  dages  hellige 
sikkert  bliver  overrasket  når  de 
hører  at  det  har  Kina  faktisk 
været  i  årevis.  Men  ikke  på  den 
måde  de  fleste  medlemmer  tror. 
Der  er  ingen  planer  om  at  sen- 
de missionærer  til  Kina,  men 
alligevel  er  der  oprettet  grene  af 
Jesu  Kristi  Kirke  i  Peking, 
Shanghai  og  Xi'an  fordi  mange 
kinesere  har  sluttet  sig  til  kirken 
under  deres  studier  i  udlandet. 

Kirken  i  Kina  skal  ifølge  lo- 
ven klare  sig  selv  helt,  forklarer 
de  to  apostle.  Kirker  i  Kina 
skal  understøtte  sig  selv,  være 
administreret  af  kinesere  og 
uden  indblanding  fra  udlandet 
sprede  deres  budskab.  Ifølge 


disse  regler  er  kirker  i  Kina 
økonomisk  selvstændige  og  nye 
medlemmer  kommer  ved  at 
folk  ønsker  at  blive  undervist, 
snarere  end  ved  opsøgende 
missionærarbejde. 

De  to  generalautoriteter  siger 
at  det  er  en  god  måde  for  Jesu 
Kristi  Kirke  at  arbejde  under. 
Vi  forventer  at  kirken  i  Kina  le- 
des af  en  kineser,  ligesom  kir- 
ken i  Argentina  ledes  af  en  ar- 
gentiner eller  som  kirken  i  Ja- 
pan ledes  af  en  japaner.  »Vi  er 
ikke  en  amerikansk  kirke  -  vi 
er  en  verdensomspændende 
kirke«  siger  ældste  Oaks.  Den 
kinesiske  lov  tillader  religiøse 
ledere  fra  udlandet  at  tage  til 
Kina  og  afholde  lederskabsmø- 
der  ligesom  det  også  er  tilladt 
kinesere  at  tage  til  udlandet  for 
at  deltage  i  møder. 

»Tiden  er  kommet  for  Ki- 
na«, siger  ældste  Oaks,  »den  fø- 
lelse har  jeg.  Jeg  er  overbevist 
om  at  kirken  vil  vokse  dér  og 
medlemmerne  have  fremgang.« 

»De  kinesiske  ledere  vi  talte 
med  var  venlige  og  inviterede 
os  til  at  komme  tilbage  til  yder- 
ligere samtaler.  Li  (den  tidligere 
præsident  for  Kina)  fortalte  at 
de  ville  respektere  os  og  be- 
skytte kirkens  medlemmer.  Vo- 
res møder  med  ham  blev  tran- 
smitteret således  at  millioner  af 
kinesere  så  dem«. 

»Der  er  visse  dele  af  den  ki- 
nesiske lov,  som  vi  som  med- 
lemmer af  kirken  må  gøre  os 
bekendt  med.  Men  når  vi  er 
bekendt  med  dem,  vil  vore 
medlemmer  være  i  stand  til  at 
virke  ifølge  loven.  Vores  tolvte 
trosartikel  kræver  at  vi  er  pligt- 
opfyldende borgere  i  et  hvilket 
som  helst  land,  samt  at  vi  ærer 
og  adlyder  landets  lov.  Det  vil 
vi  lære  vore  medlemmer  i  Kina 
at  gøre.« 

Faktisk  er  det  således,  at 
Kirkens  medlemmer  verden 
over,  er  kendt  som  deres  landes 
bedste  borgere.  De  bør  være 
arbejdsomme,  ærlige,  sparsom- 
melige og  efterleve  de  højeste 
personlige  moralske  standar- 
der.« □ 

(Church  News). 

